MALTA DEBATES TAL-KAMRA TAD-DEPUTATI (Rapport Ufficjali u Rivedut) IT-TMIEN PARLAMENT Seduta Nru. 140 L-Erbgħa, 12 ta' Novembru, 1997 Stampat fl-Uffiċċju ta' l-Iskrivan Kamra tad-Deputati MALTA Prezz Lm1 IT-TMIEN PARLAMENT Seduta Nru. 140

L-Erbgħa, 12 ta' Novembru, 1997

Il-Kamra tad-Deputati ltaqghet fil-Kamra tal-Parlament, il-Palazz, il-Belt Valletta, fid-9.05 a.m.

Talba

SEDUTA NRU.

L-Erbgħa, 12 ta' Novembru, 1997

WERREJ MINUTI 1140

MISTOQSIJIET - TWEĠIBIET ORALI 1140

TQEGĦID TA' KARTI FUQ IL-MEJDA 1144

RULING TA' MADAM SPEAKER 1159

ORDNIJIET TAL-ĠURNATA KONFERMA TAL-MINUTI TAS-SEDUTA NRU 138 TA' L-10 TA' NOVEMBRU, 1997 1161

AĠĠORNAMENT 1165

MISTOQSIJIET GĦAL TWEĠIBIET ORALI MWIEĠBA BIL-MIKTUB 1166

MINUTI

Il-Minuti tas-Seduta Nru 139 li saret fil-11 ta' Novembru, 1997 ġew konfermati.

MISTOQSIJIET - TWEĠIBIET ORALI

WSC - BEJGĦ TA' ILMA

L-ONOR.ĊENSU GALEA (f'isem l-Onor.

Ninu Zammit) staqsa lill-Ministru għax-Xogħlijiet Pubbliċi u Kostruzzjoni: B'riferenza għat-tweġiba mogħtija għall-mistoqsija parlamentari Nru 8821 dwar bejgħ ta' ilma mill- Korporazzjoni għas-Servizzi ta' l-Ilma fil-perijodu bejn l-1 ta' Marzu u t- 30 ta' Settembru 1997, peress li ċ-ċifra għall-bejgħ tad-dawl elettriku għall-istess perijodu diġa' nħarġet mill-Enemalta u peress li l-istess żewġ ċifri jinġabru mill-Korporazzjoni għas-Servizzi ta' l-Ilma, liema ċifri kienu fuq sistema komputerizzata, jista' l-Ministru jara li l-informazzjoni mitluba fil-mistoqsija parlamentari Nru 8821 tingħata mingħajr iżjed dewmien?

ONOR.

CHARLES BUHAGIAR (Ministru għax-Xogħlijiet Pubbliċi u Kostruzzjoni): Il-Korporazzjoni għas-Servizzi ta' l-Ilma tikkonferma li d- dħul fuq il-konsum ta' l-ilma għall-perijodu mill-1 ta' Marzu sat-30 ta' Settembru, 1997 kien ta' Lm2,930,380.

MADAM SPEAKER (Onor. Myriam Spiteri Debono): L-Onor.

Austin Gatt, mistoqsija supplimentari.

ONOR.

AUSTIN GATT: Jista' l-Ministru jinforma lill-Kamra jekk il- Korporazzjoni għas-Servizzi ta' l-Ilma għamlitx projections dwar kemm hu mistenni li jkollha dħul iktar wara ż-żiedet mħabbra fil-budget?

MADAM SPEAKER: Il-Ministru Buhagiar.

ONOR.

CHARLES BUHAGIAR: Madam Speaker, l-estimi tal-korporazzjoni li tpoġġew fuq il-Mejda tal-Kamra qed jiġu riveduti għax ovvjament kienu bbażati fuq il-prezzijiet il-qodma u kif ikunu lesti nkun nista' nagħti dawn iċ-ċifri.

MADAM SPEAKER: L-Onor.

Josef Bonnici, mistoqsija supplimentari.

ONOR.

JOSEF BONNICI: Dan ifisser li l-Korporazzjoni ta' l-Ilma introduċiet rati ġodda mingħajr ma saret analisi ta' x'se jkun l-impatt fuq ir-revenue?

MADAM SPEAKER: Il-Ministru.

ONOR.

CHARLES BUHAGIAR: Li qed ngħid huwa li m'għandniex iċ-ċifri hawnhekk.

Qed isiru l-estimi ġenerali tal-korporazzjoni u nimmaġina li jekk l-Onor.

Interpellant jagħmilli domanda bil-miktub, il-korporazzjoni tkun tista' tagħtini din l-informazzjoni.

MADAM SPEAKER: L-Onor.

Gatt.

ONOR.

AUSTIN GATT: Waqt li nifhem li fil-każ ta' dawk li huma ammonti globali l-Ministru jkun irid domanda bil-miktub, jista' almenu jgħidilna jekk sarux projections fuq sample bills?

Per eżempju, ssib lista ta' persuni li kienu jħallsu Lm8 ilma u tara kemm se jħallsu bir-rata l-ġdida; u tagħmel l-istess għal dawk li kienu jħallsu Lm10, Lm15 u Lm20 biex, bejn wieħed u ieħor, tkun taf kemm se jogħla l-prezz ta' l-ilma għall-konsumatur fuq l-istess konsum li kien jaħli qabel.

MADAM SPEAKER: Il-Ministru.

ONOR.

CHARLES BUHAGIAR: Madam Speaker, bl-amment ma nistax ngħid għax iċ- ċifri ma nafhomx pero' nista' ngħid - forsi anke bħala risposta għal dak li staqsa l-Onor.

Josef Bonnici - li permezz tar-rati l-ġodda li se jiġu introdotti mill-korporazzjoni, is-subvention tal-gvern se titnaqqas minn Lm14.5 miljun għal Lm6 miljun.

MADAM SPEAKER: L-Onor.

Tonio Borg, mistoqsija supplimentari.

ONOR.

TONIO BORG: Peress li kien hemm żieda kemm fil-ħlas tal-meter ta' l-ilma kif ukoll fil-konsum, jekk il-meter jitħallas bil-quddiem u l-konsum jitħallas b'lura, iż-żieda fir-rati tal-konsum se japplikaw b'lura wkoll?

Jiġifieri ż-żidiet fir-rati tal-konsum ta' l-ilma huma prospettivi jew huma wkoll retroattivi għall-perijodu li għadda?

MADAM SPEAKER: Il-Ministru.

ONOR.

CHARLES BUHAGIAR: Irrid ngħid li bħalissa, minħabba li saret reviżjoni fuq it-tariffa ta' l-ilma u ta' l-elettriku, qed isir bulk reading tal-meters li hu mistenni jitlesta fi żmien tliet ġimgħat.

Ovvjament dan ir-reading se jsir apposta biex ikun hemm a cut-off point.

Għal dik li hija meter change, nista' ngħid li din se titneħħa u minflokha se tiddaħħal is-service charge għar-raġuni sempliċi li sal-lum il- korporazzjoni hija responsabbli għall-main prinċipali li jgħaddi mit-triq, filwaqt li l-house connection - dik il-fergħa li taqbad mill-main prinċipali għall-meter - taqa' taħt ir-responsabbilta' tal-konumatur.

Tant hu hekk li meta wieħed japplika sabiex idaħħal l-ilma jħallas il-frontage contribution lill-korporazzjoni.

Issa li se jiġri hu li se titneħħa l- meter charge u minflokha se tiddaħħal is-service charge, li se ddaħħal lill- korporazzjoni responsabbli mhux biss għall-main ta' l-ilma imma wkoll tal- house connection.

Effettivament malli tiġi introdotta din is-service charge, il-ħsarat li jista' jkollok mill-meter 'il barra se jibdew jitħallsu mill-korporazzjoni.

Kif tafu, is-sistema kienet li kulmin kellu xi ħsara ried japplika lill- korporazzjoni sabiex imorru jsewwuhielu u kien iħallas deposit ta' Lm100 - li mbagħad baxxejnih għal Lm75 - u wara li jitlesta x-xogħol kien jirċievi l-kont finali.

Din is-sistema issa spiċċat.

(Interruzzjonijiet) Nafu li ħafna mid-djar huma qodma u l-meters kważi kollha kienu waslu biex jinbidlu.

Dawn huma magħmulin minn galvanised piping u għandhom life span ta' 15-il sena u nafu li ħafna mill-meters li għandna għadda ħafna iktar żmien minn fuqhom.

Irrid ngħid li għalkemm diġa' nbidel persentaġġ kbir għad fadal x'jinbidlu.

Meta tagħmel dan it-tip ta' bdil ta' mains tidħol f'ħafna komplikazzjonijiet - għax issa m'iniex qed nitkellem biss fuq it-tibdil ta' xi biċċa pipe li jkun fih xi leak imma qed nitkellem fuq affarijiet ħafna ikbar minn hekk - għax żgur li t-tiswijiet li jsiru fit-toroq sabiex jirranġaw il-pajpijiet ta' l-ilma, kif jafu tajjeb il-kollegi tiegħi, iwassal għal ħafna complaints għax ma jsirx reinstatement tajjeb tat-trinek u jinqalgħu ħafna kwestjonijiet.

Per eżempju, mhux l-ewwel darba li f'din il-Kamra ssemmiet it-triq prinċipali ta' San Pawl il-Baħar li tbati minn dan id-difett.

Allura biex nevitataw din is-sitwazzjoni eliminajna dak li kien isir qabel u llum il-ġurnata min ikollu xi ħsara kulma jrid jagħmel hu li jċempel lill-korporazzjoni sabiex issewwilu din il-ħsara a spejjeż tagħha.

Mela s-service charge tkopri first and foremost il-ħsarat kollha li jista' jkollok sal-meter.

Ovvjament il-plumbing li jsir mill-meter 'il ġewwa jrid jitħallas minn min ikun qd jgħix f'dak il-post.

Ħaġa oħra li tkopri s-service charge hija l-frontage contribution li qabel kull min japplika għaliha ried iħallas ċerta somma.

Għalkemm kien instab li s-somma li kienet titħallas sabiex wieħed idaħħal l-ilma ma kenitx tkopri l-ispejjeż, xorta jibqa' l-fatt li kienet titħallas somma sostanzjali.

Issa peress li mill-meter 'il ġewwa trid tħallas għalih int u mill-meter 'l barra se tħallas għalih il-korporazzjoni, meta tapplika biex iddaħħal l-ilma m'inti se tħallas xejn.

Jiġifieri permezz tas-service charge qed jiġu eleminati tliet charges oħra, il-meter charge innifisha, il- ħsarat li jista' jkollok u l-frontage contribution li kont tħallas meta tapplika għall-ilma.

MADAM SPEAKER: L-Onor.

Borg.

ONOR.

TONIO BORG: Apparti li l-Ministru ma rrispondiex dwar jekk ir-rati tal-konsum humiex retroattivi, qed nifhem sew li qiegħed jgħid li dak li se jdaħħal il-gvern mis-service charge u dak li kien idaħħal minn fuq il- ħsarat se jkun l-istess?

Għax is-service charge minn Lm4 telgħet għal Lm24 fis-sena għal kull dar u l-Lm75 kont tħallashom meta tinqala' xi ħsara fil- kanna darba fill.

Naħseb li l-Ministru jammetti li, permezz ta' din it- taxxa l-ġdida, il-gvern se jkollu ħafna iktar dħul.

MADAM SPEAKER: Il-Ministru.

ONOR.

CHARLES BUHAGIAR: Madam Speaker, nitlob lill-Onor.

Borg jiskużani talli ma rrispondejtux għall-ewwel domanda.

Fil-fatt irrid ngħidlu li sakemm isir il-bulk reading il-prezz tal-konsum se jitħallas bir-rata l- qadima.

Minn meta jsir il-bulk reading 'il quddiem se jibda jitħallas bir- rata l-ġdida, kemm fil-każ tal-konsum u anke fil-każ tal-meter.

Rigward l-argument li qed jagħmel il-kollega tiegħi dwar id-differenza li hemm bejn il-meter charge u s-service charge, irrid ngħid li ma tistax tqabbel waħda ma' l-oħra għax huma żewġ affarijiet differenti u m'għandhom x'jaqsmu xejn ma' xulxin.

Jiġifieri ma tistax tagħmel comparison, kif jixtieq l-Onor.

Borg.

MADAM SPEAKER: L-Onor.

Ninu Zammit, mistoqsija supplimentari.

ONOR.

NINU ZAMMIT: Madam Speaker, għandi diversi domandi x'nagħmel lill- Ministru

fuq dawn it-tariffi ta' l-ilma.

Il-Ministru qed jgħid li meta bniedem idaħħal is-servizz l-ewwel darba se jiffranka.

Wieħed darba jdaħħal is- servizz u jiġih Lm70.

Bit-tariffi l-ġodda kull bniedem se jiġi ntaxxat Lm24 kull sena - din hija l-qabża - u fejn qabel kien iħallas darba issa se jħallas Lm24 kull sena.

Barra t-tabella tal-konsum domestiku, nixtieq li l-Ministru jgħidilna - għax fir-rapport tal-budget li tawna mhijiex ċara - kemm se jkunu t-tariffi għall-farmhouses.

Qed nirriferi għar-raħħala, għal min irabbi l-baqar, il- mogħoż u n-ngħaġ.

Per eżempju, kemm se jkunu t-tariffi tad-dawl u ta' l- ilma għall-industrija?

MADAM SPEAKER: Il-Ministru.

ONOR.

CHARLES BUHAGIAR: Madam Speaker, jekk il-farmhouse tintuża għal skop residenzjali t-tariffi huma ta' unit residenzjali.

Jekk qed nifhem tajjeb, hu qed jirriferi għall-farmhouses fejn irabbu l-majjali u t-tiġieġ, jiġifieri l-irziezet.

Fil-budget intqal li s-sussidju se jitneħħa minn fuq is-setturi kollha ħlief fuq is-settur domestiku pero' se jingħataw inċentivi fiskali kemm lill-industrija kif ukoll lis-settur agrikolu.

Per eżempju, fil-każ tas-settur industrijali se jintgħataw inċentivi biex dawn jagħmlu impjanti ta' riċiklaġġ u ta' produzzjoni ta' l-ilma tar-reverse osmosis għax ħafna mil-lukandi għandhom impjanti tagħhom u ma jużawx l- ilma tal-gvern u ħafna mill-industriji wkoll jużaw ilma riċiklat.

Is- settur agrikolu se jingħata inċentivi biex juża s-second class water.

Bħalissa għaddejjin diskussjonijiet bejn l-MDC, id-dipartiment ta' l- agrikoltura u l-Korporazzjoni għas-Servizzi ta' l-Ilma sabiex wieħed jara kif dawn it-tip ta' inċentivi jistgħu jiġu attwati.

Aħna ridna nħallu s- sussidju fuq is-settur domestiku li verament ħaqqu li jkun sussidjat, għax l-ilma veru għandu valur soċjali u fil-fatt s-sussidju li kien hemm baqa', cioe' l-persentaġġi ma tnaqqsux.

Pero' ridna li jekk l-industrija qed tieħu sussidju m'għandhiex tkun il-korporazzjoni li tissusidja l- industrija, se mai għandha tkun xi istituzzjoni oħra governattiva li għandha r-responsabbilta' ta' l-industrija.

(Interruzzjonijiet) Dan jafu tajjeb anke l-Onor.

Ninu Zammit għax meta huwa kien inkarigat mill-Water Services Corporation pprova jagħmel l-istess ħaġa wkoll.

MADAM SPEAKER: L-Onor.

Zammit

ONOR.

NINU ZAMMIT: Jien staqsejt rigward potable water, l-ilma tax-xorb, mhux second class water.

Jien qed nistaqsik kemm se jħallas ir-raħħal per cubic metre wara s-6 ta' Novembru għall-ilma tax-xorb biex jisqi lill- bhejjem.

Il-Ministru għadu kemm qal li l-ammont sussidjat baqa' l-istess.

(Interruzzjonijiet) Inti tikkonferma li żammejt il-volum ta' ilma li kien issuddijat l-istess?

Inti konvint li l-prezz per cubic metre ta' l-ilma sussidjat żammejtu l-istess?

Jimporta tagħtina t-tariffi u tgħidilna kemm kien il-prezz per cubic metre ta' l-ilma ssusidjat għal kull persuna u kemm ġej issa bit-tariffi l-ġodda?

MADAM SPEAKER: Il-Ministru.

ONOR.

CHARLES BUHAGIAR: Huwa ovvju li potable water m'għandux x'jaqsam ma' second class water.

Aħna qegħdin nitkellmu mad-dipartiment ta' l- agrikoltura ħalli naraw x'tip ta' inċentivi jistgħu jingħataw fuq l-ilma li jikkonsmaw dawn ta' l-irżieżet.

L-Onor.

Zammit staqsieni jekk ir-rati għadhomx l-istess.

Fl-1993 ir-rati nħadmu fuq il-prezz ta' l-ilma fl-1993.

Il-Gvern kien qed jagħti 90% subsidy fuq l-ewwel blokk u 80% fuq it-tieni blokk.

Effettivament meta nħadmet ir-rata dakinhar ġiet 75c per cubic metre li ma kenitx korretta.

Jekk jixtieq - u hu jaf - inġiblu l-figuri biex nipprovalu li anke dakinhar ma kenitx korretta dik ir-rata.

L-Onor.

Zammit dan jafu tajjeb għax huwa pprovat.

Illum il-ġurnata effettivament ir-real cost of water huwa Lm1.10c per cubic metre.

Mela jekk inti se tieħu 90% subsidy, effettivament tkun qiegħed tħallas 10% ta' Lm1.10c, li jiġu 11c per cubic metre.

Jekk inti tieħu 80% subsidy se tħallas 22c per cubic metre.

Qabel ir-rata kienet 7c5 imma din kienet ibbażata fuq il-prezz ta' l-1993, jiġifieri l- persentaġġ tas-sussidju baqgħu l-istess.

Ir-reviżjoni fit-tariffa tirrifletti biss il-cost of water.

(Interruzzjonijiet)

Issa ma jiġi ħadd mill-Oppożizzjoni u jgħidilna li l-cost of water żdied is-sena li għaddiet!

Dan kien ilu jiżdied is-snin kollha Is-sena li għaddiet kien Lm1.10c u din is-sena baqa' Lm1.10c.

L-unika differenza hi li l-Gvern Nazzjonalista ma kienx irreveda t-tariffa.

Effettivament konna qegħdin inħallsu inqas milli suppost għax jekk is- sussidju kien ta' 90% u l-cost of water kien Lm1.10c, suppost ir-rata kienet bħal dik tal-lum.

MADAM SPEAKER: L-Onor.

Ninu Zammit.

ONOR.

NINU ZAMMIT: Nixtieq niċċara punt għax jiddispjaċini ngħid li l- Ministru hawnhekk qed jimmislijdja lill-Kamra.

Qabel l-ilma ssussidjat għall-konsumatur - anke għalija u għall-Onor.

Buhagiar u għalik, Sinjura President - kien jitħallas b'average ta' 13.2c per cubic metre.

Issa bit- tariffi l-ġodda minn 13.2c tela' għal 16.5c per cubic metre, filwaqt li l- ammont ta' volum issussidjat naqas bi 18%.

L-Onor.

Buhagiar qal li jien niftakar, imma naħseb li hu jiftakar iżjed minni.

Jien ma nistax nifhem kif l-Onor.

Buhagiar fl-1993 kien jiġi jgħajjat f'din il-Kamra u jippriedka li l-ammont ta' ilma li teħtieġ kull persuna kellu jkun bejn 28 gallun u 30 gallun kuljum - hekk kien jgħidilna! - għax inkella ma kienx ikollha biex taħsel snienha jew biex tuża l-flushing tat-toilet, u llum niżżel dan l- ammont għal 16.5 gallun.

(Onor. Membri: Hear, hear)

MADAM SPEKAER: L-Onor.

Buhagiar.

ONOR.

CHARLES BUHAGIAR: Madam Speaker, din il-ħaġa għadni ngħidha sal- lum.

Daqshekk għandu bżonn il-bniedem.

(Interruzzjonijiet)

MADAM SPEAKER: Grazzi.

Il-ħin tal-mistoqsijiet għadda.

Ngħaddu għat- Tqegħid ta' Karti.

TQEGĦID TA' KARTI FUQ IL-MEJDA

MADAM SPEAKER: Il-Ministru Brincat.

ONOR.

LEO BRINCAT (Ministru tal-Finanzi u Kummerċ): Madam Speaker, inqiegħed fuq il-Mejda tal-Kamra:

Avviż Legali Nru 169 ta' l-1997 - Dikjarazzjoni ta' Vaganzi tal-Banek;

Tabella li turi n-numru ta' bejjiegħa tal-pitrolju liċenzjati, bi tweġiba għall-mistoqsija parlamentari numru 9384; u

Tabella li turi l-lokalitajiet fejn kien hemm sospensjonijiet ta' l- elettriku bejn Jannar u Otturbu 1997, bi tweġiba għall-mistoqsija parlamentari numru 9496.

MADAM SPEAKER: Grazzi.

Il-Ministru Portelli.

ONOR.

ALFRED PORTELLI (Ministru tad-Djar): Madam Speaker, inqiegħed fuq il-Mejda tal-Kamra:

Avviż Legali Nru. 168 ta' l-1997 - Ordni ta' l-1997 dwar l-Awtorita' tad-Djar (Trasferiment ta' Proprjeta') (Nru 14).

MADAM SPEAKER: Grazzi.

Stqarrijiet Ministerjali?

Mozzjonijiet?

Il-Kap ta' l-Oppożizzjoni.

ONOR.

EDDIE FENECH ADAMI: Madam Speaker, on a point of order.

Kif diġa' ġie rilevat il-bieraħ, fid-diskussjoni li kellna fis-seduta tal-bieraħt lura s-Sinjorija tiegħek kienet tatni l-permess sabiex inqajjem point of order imma, kif kont bdejt nitkellem ġbidtli l-attenzjoni li kien sar il- ħin u naturalment kelli nieqaf.

Dak il-point of order jirrigwarda - u qabli dak l-istess point of order kien qajmu l-Onor.

Francis Agius - ir- riżultat tal-votazzjoni fuq il-mozzjoni ta' proċedura.

Jien għidt li skond Standing Order Nru. 86 dak il-vot li kien ġie rreġistrat b'35 favur u 33 kontra kien ħażin għax fil-verita' r-riżultat kien 34 favur u 34 kontra.

L-iStanding Orders tagħna jikkontemplaw li meta riżultat ma jkunx jaqbel mar-realta' tal-vot għandu jiġi korrett.

Allura wara li s-Sinjorija tiegħek kienet iddikjarat ir-riżultat tal-votazzjoni, jien qajjimt point of order u llum qed nerġa' nissottomettih għall-ġudizzju finali tiegħek għar- raġuni li, meta waqt il-votazzjoni ġie mgħajjat l-isem ta' l-Onor.

Francis Agius, minkejja li hu wieġeb "iva", immedjatament wara u qabel ma ġie mgħajjat l-isem tad-deputat li kien imiss skond il-lista alfabetika, l- Onor. Agius ikkoreġa ruħu u qal li ried jgħid "le" u wera l-intenzjoni demokratika li wieħed jesprimi l-idea tiegħu u jivvota skond l-intenzjoni, ħaġa li kienet ċara f'moħħ kulħadd.

Tant hu hekk li l-Onor.

Lino Spiteri ma nafx kemm-il darba qalilna l-bieraħ, fost tant oħrajn, li l-Onor.

Francis Agius ried jivvota "le" u li evidentement kien ħa żball.

Sinċerament dak kien żball li fl-idea tiegħi jiġi ripetut ħafna f'din il-Kamra.

Per eżempju, mill-unofficial transcript tas-seduta ta' qabel joħroġ li meta saret il-votazzjoni s-Sinjurija Tiegħek iddikjarat għal darba darbtejn il-mozzjoni bħala negatived.

Issa jekk se noqogħdu għal din l- interpretazzjoni stretta ta' liema kelma toħroġlok, kull wieħed minna hawn ġew huwa suxxettibbli għall-iżball, kif fil-fatt għamlet Madam Speaker.

Aħna konna preżenti u nafu li dak kien lapsus min-naħa tas-Sedja, lapsus li jista' jagħmel kulħadd.

Ir-riżultat tal-votazzjoni ta' 35 favur u 33 kontra kien kontradett waqt il-votazzjoni (Onor. Membri: Hear, hear)

Bir-rispett kollu lejn is-Sedja, meta fuq il-point of order imqajjem mill-Prim Ministru s-Sinjurija Tiegħek qratilna l-iStanding Order rilevanti u talbet biex il-votazzjoni titkompla, jien fhimt - u ma nitkellimx għal oħrajn - li s-Sedja kienet qed tiddeċiedi tajjeb, fis-sens li dak il-ħin il-votazzjoni li kienet għaddejja kellha titkompla peress li hawn regola - ma nafx hijiex miktuba jew le - li votazzjoni m'għandha qatt tiġi interrotta.

Pero' biex wieħed jinterpreta riżultat ta' votazzjoni hemmhekk is-Sedja għandha d-diskrezzjoni, anzi għandha l-obbligu ngħid jien.

Is- Sinjurija Tiegħek għandha żewġ scelti: jew l-iktar waħda sempliċi u ġusta u tirrifletti l-valur demokratiku tal-vot ta' kull deputat li jirrifletti dak veru li jrid hu ....

Ara l-Onor.

Perit Mintoff qal: Le.

Sempliċement ried jgħid "le" u ma qalx: Ħadt żball u ridt ngħid iva.

Qal "le" u kien ċar.

L-Onor.

Francis Agius qal "iva" momentanjament u qal: Skużawni, ħadt żball, mhux iva ridt ngħid imma ridt ngħid le.

F'dawn iċ-ċirkostanzi din il-Kamra, permezz tas-Sinjurija Tiegħek, għandha tagħmel l-eżerċizzju faċli u tgħid: Veru li l-Clerk of the House rrikordja tajjeb il-vuċijiet li qalu iva u le pero' dawk il-vuċijiet m'humiex ir-rifless tal-vot li sar għax l-Onor.

Francis Agius għamilha ċara waqt il-votazzjoni li l-vot tiegħu kien le.

Allura jidhirli li s-Sinjurija Tiegħek għandha tagħti ruling u tgħid li r-riżultat ta' dik il-votazzjoni m'huwiex 35 favur u 33 kontra iżda 34 favur u 34 kontra.

Is-Sinjurija Tiegħek naturalment għandha l-option l-oħra wkoll.

Is- Sinjurija Tiegħek tista' tgħid li dak il-ħin ġiet interrotta l-votazzjoni b'ħafna points of order, b'ħafna għajat u bi storbju sħiħ - bl-Onor.

Debono Grech jispjegalna x'għandu jsir u m'għandux isir - u allura dak kien il-mument li ġiet interrotta l-votazzjoni għax kien hawn storbju fil- Kamra.

Għaldaqstant is-Sedja tista' tordna li terġa' ssir il-votazzjoni.

Inkun sodisfatt jekk is-Sinjurija Tiegħek jidhrilha li f'dawk iċ- ċirkostanzi l-votazzjoni għandha terġa' ssir pero' x-scelta demokratika li fil-fehma tiegħi rridu nagħmlu hi li l-vot veru tad-Deputat Agius ....

L- Onor. Agius ma ġiex l-għada u l-pitgħada jgħid li jrid ibiddel il-vot imma dak il-ħin stess qal: Ħadt żball u rrid nikkorreġi ruħi.

Mela skond ir- regoli u l-prinċipji tad-demokrazija hawnhekk għandu jiġi korrett ir- riżultat tal-vot.

Fil-fatt inqala' każ preċiż hekk fil-Council of Europe - kien l-10 ta' Mejju, 1993 - meta deputat ivvota favur mentri fil-fatt ried jivvota kontra u talab biex il-vot jittieħed kif ġie korrett.

Għax kif jista' jkun li President ta' Assemblea Parlamentari ma jilqax dan il-punt li ġenwinament deputat jgħid li jkun ivvota b'mod żbaljat għax tkun ħarġitlu kelma b'oħra u dak il-ħin stess jikkorreġi ruħu!

Kif nistgħu ngħidulu: Le, issa vvotajt!

Immaġina kieku kien vot ta' sfiduċja fil-gvern u xi ħadd jgħid li m'għandux fiduċja fil-gvern meta ried jgħid li għandu fiduċja.

F'dik il-laqgħa tal-Kunsill ta' l-Ewropa, fost l-oħrajn, kien qam Mr Muller tar-Repubblika Federali tal-Ġermanja u qal hekk : "If this were not possible democracy would be reduced to absurdity" u effettivament il-membru parlamentari involut - ma nafx x'jismu - ngħata l-permess li l- vot jiġi rreġistrat skond l-intenzjoni proprja tiegħu.

Sinjura President, hawn nista' npoġġi fuq il-Mejda tal-Kamra kopja ta' dan id-dibattitu li sar fil-Kunsill ta' l-Ewropa fl-10 ta' Mejju, 1993.

(Onor. Membri: Hear, hear)

MADAM SPEAKER: Il-Prim Ministru.

ONOR.

ALFRED SANT: Madam Speaker, jekk wieħed jaqra Standing Order No. 86, li għalih qed jagħmel riferenza l-Kap ta' l-Oppożizzjoni, isib li dan huwa kompletament irrilevanti għall-punt imqajjem minnu.

Standing Order No. 86 jitkellem f'każ ta' konfużjoni jew żball dwar in-numri rapportati, jiġifieri wara li kull membru tal-Kamra jkun stqarr il-vot tiegħu u għal xi raġuni jew oħra l-Clerk of the House jitħawwad fin-numri waqt li jkun qiegħed jgħoddhom u jiġi jirrapportalek ħażin.

Standing Order No 86 qiegħed ċar għax jgħid li:

"F'każ ta' konfużjoni jew żball dwar in-numri rapportati, il-Kamra għandha tagħmel votazzjoni oħra kemm-il darba l-istess ma tistax tiġi koretta xorta oħra."

Il-każ li għandna quddiemna m'huwiex każ fejn il-Clerk of the House, jew inti, f'annotazzjoni mill-Clerk of the House, ħadtu xi żball dwar ir- rapport li qed isir lilek jew qed isir lill-Kamra.

Il-każ huwa dwar membru ta' din il-Kamra li vvota mmedjatament wara li l- Whip tan-naħa tiegħu qam u għamilha b'mod ċar u solenni li n-naħa ta' l- Oppożizzjoni tixtieq li kull membru jgħid "iva" jew "le" biex l-affarijiet ikunu ċari.

Mela kienet okkażjoni fejn wara li l-Whip ta' l-Oppożizzjoni qam jinsisti li kulħadd jgħid "iva" jew "le" ...

U mhux minnu li l-membru konċernat kien l-ewwel wieħed jew minn ta' l-ewwel, għax jekk niftakar tajjeb kien il-ħames wieħed fil-lista.

Mela jekk kien hemm xi ċans li xi ħadd seta' żbalja - u ngħidu: Il-aħwa xi żball ħa! - kellu jkun l-ewwel jew it-tieni wieħed, imma l-Onor.

Agius kien ir-raba' jew il-ħames wieħed.

(Interruzzjonijiet) Nittama li mhux qed tagħmel xi lapsus ieħor fuq jekk kienx ir-raba' jew il-ħames!

Il-punt huwa li immedjatament wara li l-Whip ta' l-Oppożizzjoni talab li kulħadd jgħid "iva" jew "le", dan il-membru qam u vvota "iva", skond ix- xewqa tal-Whip tiegħu.

Issa jien qed insostni li dan il-każ mhuwiex kopert minn Standing Order No. 86.

Il-votazzjoni ħarġet u l-Onor.

Agius qal "iva".

U allura Standing Order No. 86 assolutament huwa irrilevanti għall- każ li għandna quddiemna.

Kienet in-naħa ta' l-Oppożizzjoni stess li nsistiet fuq din il-proċedura.

Il-proċedura tħaddmet kif xtaqitha hi.

Dan il-membru għar-raġuni tiegħu vvota "iva".

Issa kienx qed juża lapes jew le ...!

U allura l-point of order imqajjem mill-Kap ta' l-Oppożizzjoni huwa rrilevanti.

Anke riferibbli għal dak li ntqal dwar il-Council of Europe - il-Kap ta' l-Oppożizzjoni poġġa fuq il-Mejda tal-Kamra kopja ta' ruling li ngħata fl- Assemblea tal-Council of Europe - wieħed irid jirrimarka li l-iStanding Orders huma formalissimi fuq din il-ħaġa.

Regolament Nru. 35 tal- Parliamentary Assembly tal-Council of Europe jgħid ċar li l-ebda membru ma jista' jbiddel il-vot tiegħu wara li jkun ivvota.

As clear as that!

Allura, Sinjura President, jien nissottomettilek li l-point of order li għandek quddiemek mhuwiex in order u mhuwiex aċċettabbli għar-raġunijiet li għadni kemm semmejt.

MADAM SPEAKER: L-Onor.

Lawrence Gonzi.

ONOR.

LAWRENCE GONZI: Xtaqt nagħmel żewġ punti.

L-ewwelnett wieħed irid jaqra sewwa l-Ordni Permanenti Nru. 86 li qiegħed jikkwota l-Prim Ministru.

(Interruzzjonijiet) L-Ordni Permanenti Nru. 86 li nqara minn Madam Speaker, li ġie kkwotat mill-Kap ta' l-Oppożizzjoni u li għadu kif issemma' mill-Prim Ministru, jagħmel differenza bejn żewġ frażi: "konfużjoni" jew "żball dwar in-numri rapportati".

Mela għandek żewġ ċirkostanzi separati.

Kieku l-interpretazzjoni ta' dan l-Ordni Permanenti hi kif qed jgħid il- Prim Ministru, kieku f'dan il-Parlament konna niġu fis-sitwazzjoni redikola li żball ta' l-Iskrivan tal-Kamra jiġi korrett u tiġi ordnata votazzjoni oħra, pero' jekk membru parlamentari f'din il-Kamra jagħmel żball ....

Jiġifieri aħna, iż-żewġ naħat tal-Kamra, issa qed nirriduċu lilna nfusna f'din is-sitwazzjoni li, jekk l-Iskrivan tal-Kamra, impjegat tal- Parlament, ġenwinament ikun għamel żball, is-Sedja tista' tordna votazzjoni oħra pero' jekk membru parlamentari, xi ħadd minna - jista' jkun minn din in-naħa jew min-naħa l-oħra - b'aljenazzjoni temporanja ġenwinament jagħmel żball u ftit sekondi wara jqum u jgħid: Jien għamilt żball, jimporta li nagħmel korrezzjoni, ngħidulu: Le, għax l-Ordni Permanenti ma jħallikx.

Jiġifieri hawnhekk, bir-rispett kollu lejn kulħadd, għandna Ordni Permanenti li jagħti privileġġ qawwi lill-impjegati ta' din il-Kamra u li ma jagħti l-ebda privileġġ lill-membri parlamentari ta' din il-Kamra!

Jekk se nagħtu din it-tip ta' interpretazzjoni fejn jidħlu l-Ordnijiet Permanenti tal-Kamra, allura veru li m'aħniex qed nagħmlu sens.

U jidhirli li dwar dan għandi nerġa' nenfasizza r-ruling li rrifera għalih il-Kap ta' l-Oppoiżizzjoni u nistieden lil Madam Speaker u nistieden lill- Membri ta' din il-Kamra jaqrawh sewwa dak ir-ruling.

Veru li l-Prim Ministru kkwota standing order tal-proċedura wżata fil- Kunsill ta' l-Ewropa - li jgħidlek li ladarba membru jkun esprima l-vot tiegħu mbagħad ma jistax ibiddlu - u veru li teżisti dik ir-regola pero' dik tapplika għal min ikun iddikjara apposta, kien jaf x'inhu jagħmel u qal li huwa ma jaqbilx ma' dik il-mozzjoni ta' proċedura.

Dak hemhekk qed jitkellem fuq membru li jaf x'inhu jagħmel, li huwa attent u li jirrealizza l-implikazzjoni tal-vot tiegħu.

Wara kollox, Madam Speaker, aħna kollha kemm aħna qegħdin hawn accountable għal dawk li vvotawlna, accountable għal dawk li tellgħuna f'dan il-Parlament u l-accountability tagħna rridu nesprimuha fl-espressjoni tal-vot tagħna li wara kollox huwa fl-interess tal-prinċipji demokratiċi.

Jekk se nippermettu li dan l-iżball jibqa' għaddej, tafu x'inkunu qed ngħidu?

Inkunu qed niċħdu d-dritt tal-votanti li tellgħuna hawnhekk li dak li jkun qed jivvota hawn ikun qed jivvota kif jixtiequ huma, qed jivvota in rappreżentanza tagħhom.

Dan huwa wieħed mill- prinċipji tad-demokrazija.

Fil-Kunsill ta' l-Ewropa jeżisti dak ir-regolament pero' meta nqala' dak il-każ, li tiegħu ngħataw d-dettalji kollha, wieħed jirrealizza li min kien qed jippresjedi dik is-seduta daħal fil-fond ta' dik il-kwestjoni u qal: Isma' dan żball ta' membru parlamentari u żgur li għandna nippermettulu jikkorreġi ruħu.

Ladarba qegħdin fil-proċess li l-votazzjoni għadha għaddejja, jiġifieri għadha ma ngħalqitx, allura membru parlamentari li ovvjament ikun għamel żball - ovvjament huwa żball - għandu d-dritt li jikkorreġi ruħu inkella, kif ikkwota tajjeb il-Kap ta' l-Oppożizzjoni, inkunu qed nagħmlu parodija mid-demokrazija, inkunu anke qed nabbużaw mill- proċedura parlamentari u mid-demokrazija li hi rappreżentata f'din l- istituzzjoni.

Jien naħseb li fuq din we should not take sides, Madam Speaker.

Din m'hijiex kwestjoni tan-naħa ta' l-Oppożizzjoni imma tal-membri parlamentari tagħna lkoll.

Jekk se naċċettaw dawn it-tip ta' proċeduri jien nerġa' ngħid lil kulħadd - għamiltha kemm-il darba f'din il-Kamra - biex noqogħdu attenti għax ikollna problemi serji.

Għandna nimxu bis-sens komun ġo din il-Kamra.

M'aħniex kapaċi ż-żewġ naħat nimxu b'sens komun?

Nirrealizza li jkun hemm komplikazzjonijiet u problemi, mela le!

Ejja npoġġu bil-qiegħda u nitkellmu fuqhom dawk il-problemi pero' ma nistgħux naċċettaw din ir-regola.

Li membru parlamentari jagħmel żball ġenwin u dak il-ħin, ftit sekondi wara, jiddikjara ruħu li huwa żbaljat u ma nagħtuhx iċ-ċans li jikkorreġi ruħu, dak ikun żball ikrah.

Dejjem hekk sar, il-prassi dejjem hekk kienet u m'hemm l-ebda raġuni - l-ebda raġuni minkejja l-komplikazzjonijiet kollha - għaliex dan l-iżball m'għandux jiġi kkorreġut, Madam Speaker.

MADAM SPEAKER: L-Onor.

Charles Mangion.

ONOR.

CHARLES MANGION: Madam Speaker, bdejna nitkellmu fuq Standing Order No. 86 u tqanqlu żewġ punti.

L-ewwel qam il-Kap ta' l-Oppożizzjoni fejn qal li qed ikompli l-point of order li kien beda fis-seduta ta' qabel u li ma kellux il-ħin li jespandi fuqu.

Jiena ma naqbilx assolutament għax anke jekk nikkwota mit-transcript li għandi quddiemi nsibu lill-Madam Speaker tordna biex il-votazzjoni titkompa.

Mela l-point of order kien sar u s-Sedja tat id-deċiżjoni tagħha u l-votazzjoni tkompliet u għandna riżultat li qiegħed jirrispekkja ruħu anke fil-Minuti li għandna quddiemna.

It-tieni nett, waqt il-votazzjoni ma kien hawn l-ebda storbju u konfużjoni.

Il-konfużjoni tqanqlet min-naħa ta' l-Oppożizzjoni x'ħin l- Onor. Francis Agius ivvota "iva" u dak il-ħin qam l-għajat.

(Interruzzjonijiet) Waqt il-votazzjoni ma kien hawn l-ebda storbju u konfużjoni.

(Interruzzjonijiet)

MADAM SPEAKER: Jekk jogħġobkom.

ONOR.

CHARLES MANGION: Il-proċedura tal-votazzjoni saret kif talab l- Onor. Ċensu Galea.

(Interruzzjonijiet)

MADAM SPEAKER: Grazzi.

L-Onor.

Hyzler.

ONOR.

CHARLES MANGION: Qed nispjega point of order, Madam Speaker.

(Interruzzjonijiet) Point of order tieħu preċedenza fuq ħwejjeġ oħra.

(Interruzzjonijiet)

MADAM SPEAKER: Jekk jogħġobkom.

ONOR.

JOE DEBONO GRECH: Madam Speaker, nitlob il-protezzjoni tiegħek.

MADAM SPEAKER: Is-Sedja taf eżatt x'ġara dakinhar.

L-Onor.

Charles Mangion.

ONOR.

CHARLES MANGION: Il-votazzjoni saret bil-proċedura li talab l-Onor.

Ċensu Galea, li talab li kulħadd jesprimi ruħu billi jgħid "iva" jew "le".

Mela waqt li kienet għaddejja l-proċedura ma kien hemm l-ebda storbju għax kien hawn silenzju perfett.

X'ħin l-Onor.

Agius għal xi raġuni qal "iva", hemmhekk tqanqlet l-attenzjoni min-naħa tal-Gvern biex il-vot iddikjarat ma jitħassarx.

Hemm tqanqlet l-attenzjoni.

La qal "iva" hekk irid jiġi recorded u kulħadd qed jikkonferma li qal "iva".

U wara li nġibdet l- attenzjoni li qal "iva", qam il-kjass min-naħa ta' l-Oppożizzjoni.

Ħalli niftakru eżatt u nagħmlu s-sekwenza, shot by shot, ħalli nkunu nafu eżatt x'qed jiġri.

L-aħħar punt li qanqal l-Onor.

Lawrence Gonzi kien li hawnhekk membru parlamentari huwa sempliċement prokuratur ta' min jeleġġih.

Veru li jeleġġik il-poplu imma inti m'intix il-mandatarju ta' dak il-poplu.

Hawnhekk irid ikollok ir-rekwiżiti ta' membru parlamentari imma mbagħad trid teżerċita l-ġudizzju tiegħek, mhux il-ġudizzju ta' min itellgħek.

Għalhekk li membru parlamentari, anke jekk jispiċċa mill-partit li jkun ħareġ miegħu, xorta jibqagħlu d-dritt li jżomm is-siġġu ta' membru parlamentari u ma jneħħihulu ħadd.

Issa ma noqogħdux niżvijaw billi nżeffnu d-demokrazija fin-nofs u minflok prinċipju sagrosant nagħmlu kollox burdell, biex ma ngħidx xi ħaġa oħra.

MADAM SPEAKER: L-Onor.

Tonio Borg.

ONOR.

TONIO BORG: Madam Speaker, għandi żewġ punti qosra.

L-ewwelnett il-kelma "konfużjoni" fi Standing Order No. 86 m'hijiex qed tirriferi għal storbju.

Il-kelma "konfużjoni" qiegħda dwar l-interpretazzjoni tar- riżultat tal-votazzjoni.

Jiġifieri jista' jkun hemm konfużjoni dwar l- interpretazzjoni tal-vot, anke fi skiet perfett - li f'dan il-każ lanqas nistgħu ngħidu li kien il-każ - għaliex inkella jekk tagħti interpretazzjoni oħra jfisser li fi kwiet perfett qatt ma tista' tagħmel żball.

Niġi għat-tieni punt, Madam Speaker.

Jien inzertajt kont preżenti waqt id-dibattitu fl-Assemblea Parlamentari tal-Kunsill ta' l-Ewropea meta tqajmet il-kwestjoni li għadha kemm issemmiet.

Hemmhekk mhux mozzjoni proċedurali konna qed niddiskutu imma kwestjoni serjissima.

F'dik is-seduta kien preżenti l-Onor.

Ċensu Moran u min-naħa tagħna kien hemm l-Onor.

Joseph Psaila Savona, l-Onor.

John Vella u jiena u konna qegħdin niddiskutu jekk għandux ikun hemm rakkmandazzjoni tal-Kunsill ta' l-Ewropa li tirrikonoxxi d-dritt fundamentali għall-abort.

Ma konniex qed niddiskutu mozzjoni proċedurali imma jekk għandniex napprovaw mozzjoni li tirrikonoxxi d-dritt għall-abort, liema mozzjoni kellha bżonn l-approvazzjoni ta' l-Assemblea Parlamentari.

U l-istess, kien hemm grupp parlamentari partikolari li nsista għar-roll-call u biex kulħadd iqum bil-wieqfa u jgħid "iva" jew "le".

U qam wieħed Pollakk, Malakovsky - li nimmaġina kien kontra l-abort - u flok qal "le" qal "iva".

Is-sabiħa hi li kkorreġa ruħu wara li kienu laħqu vvotaw xi tmienja oħra u mhux dak il-ħin stess.

Mela l-ewwel qal "iva", ivvotaw xi tmienja jew għaxra warajh, min "iva" u min "le", u mbagħad hu stess qajjem il-punt u qal: Jiena bi żball ivvotajt iva meta ridt ngħid le.

M'hemmx għalfejn ngħid, qamet konfużjoni - forsi mhux daqskemm qamet konfużjoni hawnhekk - u qam ċertu storbju fil-kamra.

Ħa nirriferi għad-debates ta' l-Assemblea Parlamentari tal-Council of Europe, li għadhom kemm tpoġġew fuq il-Mejda tal-Kamra, u nikkwota:

"THE PRESIDENT: Malachowski wishes to change his vote from "yes" to "no"?

U rrisponda wieħed mill-Awstrija:

"On a point of order, Mr President.

I doubt whether once a vote has been given it is possible to change it.".

U r-ruling tal-President ta' l-Assemblea Parlamentari tal-Council of Europe kien: "The result has not yet been announced and before it is announced it is in order to make corrections.".

Mela l-interpretazzjoni tar-regolamenti hi li waqt li qed ssir il- votazzjoni inti tista' tbiddel il-vot.

Tista' tbiddel il-vot tiegħek anke wara li jkunu vvotaw nies oħrajn, aħseb u ara meta l-Onor.

Agius ikkorreġa ruħu dak il-ħin stess qabel ma vvota ħaddieħor!

Mela l-intrepetazzjoni ta' dawk ir-regolamenti hi li inti ma tistax ma tgħid xejn, toqgħod kwiet biex ma jkunx hemm konfużjoni fl-interpretazzjoni tal-vot u mbagħad wara li jitħabbar ir-riżultat tgħid li ridt tivvota mod ieħor.

U issa iktar u iktar bis-sistema elettronika li għandhom ċerti parlamenti oħrajn.

Imma waqt li qed jittieħed il-vot, iva, ċertament nista' nbiddel il-vot dak il-ħin stess.

U skond il-President tal-Kunsill ta' l-Ewropa anke wara li jkunu vvotaw nies oħrajn, basta ma jkunx konkluż il-vot.

Grazzi.

MADAM SPEAKER: L-Onor.

John Attard Montalto.

ONOR.

JOHN ATTARD MONTALTO: Madam Speaker, huwa xieraq li meta nikkwotaw, kif għadu kif għamel l-Onor.

Tonio Borg, u nirriferu għal dokument li tpoġġa fuq il-Mejda tal-Kamra, nikkwotaw kollox fl-ambitu li sar f'dak id-dibattitu.

L-ewwelnett, kontra dak li qed jgħid l-Onor.

Tonio Borg artiklu 4 tar- regoli tal-Council of Europe jgħid ċar u tond li:

"Once he has voted, a member may not change his vote".

U bil-Franċiż ma jgħidux may imma jgħidu "ne peut pas plus le modifier", jiġifieri he simply cannot change it.

Fid-dibattitu li semma l-kollega tiegħi, il-President ta' l-Assemblea Parlamentari kien kontra l-mozzjoni u favur dak li kien qed jiġi indikat minn dik il-persuna li riedet tbiddel il-vot tagħha u wieħed mill-membri preżenti lil min kien qed jippresjedi, qallu ċar u tond li r-regola li kkwotaw hija eċċezzjoni għax huma ma kkwotawx ir-regola li bniedem ma setax ibiddel vot.

Tant kien hekk, li meta l-President ta' l-Assemblea Parlamentari ġie mistoqsi minn Mr Cox fuq liema bażi u għal liema regola kien qiegħed jirriferi meta qal li membru ma jistax ibiddel il-vot, dan staqsieh hekk:

"On a point or order, Mr President.

If you are being advised by the clerks, will you please tell us under which of the Standing Orders you are making your ruling?".

- il-President irrifjuta li jwieġeb u qal hekk:

"It is my discretion to decide upon this".

Mela jekk qed nikkwotaw minn dak li ġara fil-Kunsill ta' l-Ewropa f'dik id- data nikkwotaw kollox u mhux nikkwotaw parti.

Anzi ħalli nkompli ngħid x'intqal.

Mr Cox kompla jgħid hekk:

"This was a very important debate.

Whatever views may have been expressed, the debate was conducted with great dignity and one listened to the different points of view ..."

- isimgħuha din -

"... whether or not one agreed with them.

With great respect to you, I must say that the vote has now become a farce.

Whatever the figures that you are going to announce in a few moments, I do not believe that they will reflect the real vote and feelings of members."

- anzi, he went further to say -

"Some members came in half way through the vote."

- dik hija l-konfużjoni, tkun qed issir il-votazzjoni u l-membri jidħlu fin- nofs -

"One delegate, whom I do not know ..."

- hawn qed jgħid għal min ried ibiddel minn yes għal no -

"... did not understand the difference between voting "yes" and voting "no".

I think that he should go into a corner and try to understand what has happened here today.

It is farcical to allow someone who has clearly made his decision to vote the other way.".

Mela meta nikkwotaw, nikkwotaw kollox.

(Onor. Membri: Hear, hear)

MADAM SPEAKER: L-Onor.

Gonzi.

(Interruzzjonijiet) No cross debates, jekk jogħġobkom.

ONOR.

LAWRENCE GONZI: Madam Speaker, xtaqt nirriferik għall-paġna 343 ta' l-Erskine May, li tolqot ukoll il-kwestjoni dwar il-votazzjoni.

Kumbinazzjoni din il-parti ta' l-Erskine May tiġi qabel ir-regoli li jorbtu lill-iSpeaker dwar kif għandha tivvota fil-casting vote.

Proprju dan iċ- chapter - ara l-ironija tal-ħajja! - huwa ċ-chapter li jispjega x'jiġri f'każ ta' varjazzjoni ta' vot bejn vot dikjarat meta ssir l-ewwel mistoqsija u l-vot li jirriżulta minn division.

Proprju f'paġna 350, seba' paġni 'l hemm f'volum li fih elf faċċata, insibu ċ-chapter tal-casting vote ta' l-iSpeaker, li jgħidlek kif għandu jivvota l-iSpeaker, li għandu jagħti d-dritt lill-membru parlamentari li jitkellem u li trid tagħtih l- opportunita' u tipproteġi d-drittijiet tal-membri parlamentari.

MADAM SPEAKER: Onor. Gonzi, ejja għall-punt, jekk jogħġbok.

ONOR.

LAWRENCE GONZI: Issa f'paġna 343 ta' l-Erskine May insibu paragrafu li jgħid hekk:

"The opinions of members are collected from their voices in the House and not merely by a division".

Issa ħalli niftehmu sew x'aħna ngħidu.

Fl-ewwel mistoqsija li s-Sedja tpoġġi lill-Kamra, hemmhekk tieħu l-vot bil-vuċi tagħna, imbagħad id- division hi biss verifika ta' dak il-vot, l-ewwel vot.

U hemm bżonn li ndaħħluha fis-sentimenti ta' rasna kollha kemm aħna, inkluż jien.

Imma mbagħad ikompli jgħid:

"If their voices and their votes should be at variance, the voice will bind the vote."

Li jfisser bil-kontra.

Hawn hija d-differenza.

Fil-mument meta inti tpoġġi l-ewwel mistoqsija, li għal ħafna minna hawnhekk din saret formalita' u ma nagħtux kas il-mistoqsija tas-Sedja, dik hi prassi żbaljata li daħlet hawn ġew.

Il-mument kruċjali huwa l-mument meta s-Sedja tpoġġi l-ewwel mistoqsija u f'dak il-mument, minn fuq dan is-siġġu, x'ħin inwieġeb li jien qed nivvota kontra l-Mozzjoni ta' Proċedura li qed iressaq il-Gvern, il-vot tiegħi inkun diġa' esprimejtu, jekk imbagħad fil-ħin tad- division jirriżulta li l-espressjoni tal-vot tiegħi tkun ħarġet kontra l- espressjoni tal-vot tiegħi bil-vuċi.

Erskine May, f'paġna 343, jgħid hekk:

"If their voices and their votes should be at variance, the voice will bind the vote.

A Member therefore who gives his voice with the 'ayes' or 'noes' when the Speaker takes the voices, is bound if he votes to vote with them; although a Member has been permitted to correct his voice at the second call.".

Jiġifieri fl-Erskine May qed ngħidu li membru li fid-division ikun ivvota mod għandu permess jikkoreġi l-vot tiegħu bil-vuċi.

Madam Speaker, dan huwa Erskine May, Edizzjoni 21.

(Interruzzjonijiet)

MADAM SPEAKER: Jekk jogħġobkom, no cross debates.

Min irid jitkellem jiġbidli l-attenzjoni u jitkellem.

Onor. Anġlu Farrugia, jekk trid titkellem iġbidli l-attenzjoni u nagħtik permess titkellem.

ONOR.

LAWRENCE GONZI: Madam Speaker, mela qed ngħidu li:

"A Member therefore who gives his voice with the 'ayes' or 'noes' ..."

- fl-ewwel sejħa tal-vot, mhux fid-division -

"... when the Speaker takes the voices, is bound if he votes to vote with them; although a Member has been permitted to correct his voice at the second call"

- jiġifieri fil-ħin li tittieħed id-division.

Imbagħad ikompli hekk:

"Mr Speaker has condemned the practice of forcing a division by voice contrary to vote as 'irregular and unparliamentary'".

Din m'għandhiex x'taqsam għax tapplika għal min joqgħod isejjaħ id- divisions bla sens.

Madam Speaker, jien nitlob li wieħed jirriferi għal dak li qed jgħid l- Erskine May, li wara kollox f'dan il-każ jorbotna fil-proċedura u fl- interpretazzjoni tal-proċedura tagħna.

MADAM SPEAKER: L-Onor.

Farrugia.

ONOR.

ANĠLU FARRUGIA: Dak li għadu kif ikkwota l-Onor.

Gonzi jfisser li membru jista' jerġa' jikkoreġi ruħu wara li bil-vuċi jkun qal "yes" jew "no"?

GĦax safejn naf jien ma jgħidx hekk l-Erskine May.

MADAM SPEAKER: L-Onor.

Gonzi, fil-qosor jekk jogħġbok.

ONOR.

LAWRENCE GONZI: Ir-risposta li toħroġ mill-Erskine May hija waħda sempliċi u jekk irid l-Onor.

Farrugia nista' ngħaddihulu ħalli jaqrah.

(Interruzzjonijiet) Ħalli nerġa naqraha:

"A Member therefore who gives his voice with the 'ayes' or 'noes' when the Speaker takes the voices, is bound if he votes to vote with them; although a Member has been permitted to correct his voice at the second call",

(Interruzzjonijiet) Allura issa lanqas bl-Ingliż m'aħna se niftehmu!

ONOR.

JOHN ATTARD MONTALTO: Madam Speaker, għandi point of order.

MADAM SPEAKER: L-Onor.

Attard Montalto.

ONOR.

JOHN ATTARD MONTALTO: Madam Speaker, dan li qed jgħid l-Onor.

Gonzi japplika - u l-Onor.

Membru dan jafu - f'każ li jkun hemm diskrepanza bejn dak li jkun intqal fil-votazzjoni u meta l-Iskrivan jiġi biex jgħodd il-voti.

GĦalhekk jieħdu vot ieħor.

(Interruzzjonijiet)

MADAM SPEAKER: L-Onor.

Joe Mizzi.

ONOR.

JOE MIZZI: Madam Speaker, il-membri tan-naħa l-oħra lili ġibduli l- attenzjoni li ġaladarba jingħata ruling irrid noqgħod għalih u ma nistax nikkummenta dwaru.

Mela dan ifisser li bħalissa kulħadd qiegħed out of order għax is-Sedja diġa' tat ruling fuq din il-kwestjoni.

MADAM SPEAKER: L-Onor.

Austin Gatt.

ONOR.

AUSTIN GATT: Madam Speaker, in-naħa l-oħra qed tibbaża l-argument tagħha fuq premessa sempliċi u qed tgħid li jekk deputat iqum u jesprimi l- vot tiegħu waqt id-division, dak ma jistax ibiddlu.

Din hija l-premessa kollha li fuqha qed jiġi bbażat l-argument tal-Gvern.

Mela ejja napplikaw l-istess prinċipju għal dak li ġara waqt li kien hawn l- ewwel call tas-Sinjorija Tiegħek għall-vot.

Meta inti staqsejt min hu favur u min hu kontra, l-Onor.

Francis Agius qal "No".

Tant qal "No", li fit-transcript li kellna quddiemna hemm minuted li l-mozzjoni tal-Viċi Prim Ministru ġiet carried.

Mela m'hemm l- ebda dubju li fl-ewwel vot li ġie mgħajjat f'din il-Kamra, l-Onor.

Francis Agius ivvota "No".

Mela ħalli napplika l-istess prinċipju li qed jibbażaw fuqu min-naħa tal-Gvern.

Il-Gvern qed jgħid li ladarba tivvota, dak il-vot ma tistax tbiddlu.

Mela jekk l-Onor.

Francis Agius ivvota "No" fil- call......

(Interruzzjonijiet) L-Onor.

Membri jafu li hemm żewġ stadji ta' voti f'din il-Kamra.

L-ewwel hemm l-istadju tal-call u mbagħad hemm id- division.

Mela jekk fl-istadju tal-call l-Onor.

Agius qal "No" u dan huwa kkonfermat, jista' l-Onor.

Agius fid-division jgħid "Yes"?

GĦaliex jekk jista', multo magis, fl-istess division jista' jbiddel minn "Yes" għal "No" u "No" għal "Yes".

Inkella m'għandniex prinċipju wieħed imma għandna prinċipji tal-lastku u niġbduhom skond ma rridu!

MADAM SPEAKER: L-Onor.

Debono Grech.

ONOR.

JOE DEBONO GRECH: Madam Speaker, nixtieq niċċara ftit dak li ntqal mill-Kap ta' l-Oppożizzjoni u mill-Onor.

Hyzler.

Qabel ma l-Onor.

Agius qal "iva", kien hawn talba sabiex l-ismijiet tal-membri jinqraw bil-mod u sabiex kulħadd jgħid "iva" jew "le" b'mod li jinstema' ċar.

Issa ejja nitkellmu dritt u ma noqogħdux nistaħbew wara subgħajna għax ħadd minna hawnhekk ma twieled il-bieraħ.

Huwa evidenti li din il-mossa min-naħa ta' l-Oppożizzjoni saret sabiex fuq ir-radio jinstema' li l-kollega tagħna, l- Onor. Duminku Mintoff, qiegħed jgħid "le".

(Interruzzjonijiet.)

MADAM SPEAKER: Jekk jogħġobkom, m'hemmx interruzzjonijiet.

ONOR.

JOE DEBONO GRECH: Wara li l-Kamra wieġbet għall-ewwel mistoqsija min-naħa tas-Sedja, qam l-Onor.

Censu Galea u talab biex kulħadd jivvota fuq il-kuxjenza tiegħu.

Ftit sekondi wara l-Onor.

Agius qal "iva" - u jien nifhem li qal "iva" skond il-kuxjenza tiegħu - u nstema' ċar.

Dak il- ħin jiena qomt fuq point of order u kien il-Kap ta' l-Oppożizzjoni li qam jagħmel l-istorbju u mhux jiena.

Jiena veru għandi leħni jgħajjat imma l- Kap ta' l-Oppożizzjoni, għaliex ried japprofitta ruħu mis-sitwazzjoni .....

(Interruzzjonijiet.)

Ma nistax, għaliex kulħadd b'xi ħaġa fid-dinja!

Imbagħad ngħidlek Plasmon baby!

Ogħqod kwiet!

Madam Speaker, jiena għidt li l-vot ma jistax jinbidel.

B'riferenza għal dak li qal il-kollega tagħna, l-Onor.

Austin Gatt, li l- ewwel aħna ngħidu "iva" u n-naħa l-oħra tgħid "le", u nibqgħu sejrin hekk ....

(Interruzzjonijiet) Imma meta ġejna għall-prova ....

Mhux billi toqgħod titqaddes għax imbagħad x'ħin tmut .....

Fuq il-kuxjenza tiegħu, l- Onor. Agius ħass li din in-naħa għandha raġun.

Kien ferħan u vvota favur il-Gvern!

MADAM SPEAKER: Il-Kap ta' l-Oppożizzjoni.

ONOR.

EDDIE FENECH ADAMI: Dan id-diskors l-Onor.

Debono Grech irid jirtirah.

Dak li qal issa fil-Kamra ma jistax jimputah lill-Onor.

Agius.

L-Onor.

Agius dak il-ħin stess qal: Jien ħadt żball, u allura ma jistax jgħidlu li għamel hekk apposta biex jivvota favur il-Gvern.

Din hija imputazzjoni ta' dak li għamel l-Onor.

Agius u l-Onor.

Debono Grech m'għandu l-ebda dritt jimputa, u għalhekk is-Sinjorija Tiegħek għanda titolbu jirtira dan id-diskors.

Ħalli l-Prim Ministru jispiċċa f'kawża b'dak li qal barra dan il-Parlament imma dik hija kwestjoni oħra.

(Interruzzjonijet) Dażgur li ma tibżax!

MADAM SPEAKER: Onor. Debono Grech, jekk jogħġbok.

Il-Prim Ministru.

ONOR.

ALFRED SANT: Sinjura President, ma jistax ikun li kull darba li xi Membru f'din il-Kamra jagħmel punt politiku jqum l-Onor.

Fenech Adami, qisu f'daqqa waħda qegħdin ngħidu xi affarijiet ta' barra minn hawn jew xi għarukażijiet.

Hawnhekk għandna kull dritt li naslu għal interpretazzjoni politika tagħna ta' kull ħaġa li tagħmel in-naħa l-oħra, kif għandhom huma wkoll, u din m'hijiex imputazzjoni imma hija interpretazzjoni politika li hija leġittima u tista' ssir.

MADAM SPEAKER: L-Onor.

Francis Agius.

ONOR.

FRANCIS AGIUS: Madam Speaker, naħseb li wasal il-ħin li nispjega eżattament x'ġara f'dak il-mument.

MADAM SPEAKER: L-Onor.

Vella.

ONOR.

GEORGE VELLA: Qabel ma l-Onor.

Agius għall-ewwel darba f'dan il- Parlament jesprimi l-opinjoni tiegħu fuq il-vot li ħa ....

MADAM SPEAKER: X'inhu l-point of order tiegħek, Onor. Vella?

ONOR.

GEORGE VELLA: Il-point of order huwa li dak li qed jgħid il-Kap ta' l-Oppożizzjoni aħna ma nistgħux naċċettawh għaliex kieku l-Onor.

Agius esprima ruħu qabel il-vot f'din il-Kamra f'xi diskors konna nkunu nafu kif jaħsibha.

Imma l-Onor.

Agius għamel il-vot bħala l-ewwel espressjoni .....

MADAM SPEAKER: Dan huwa tkomplija tad-diskussjoni dwar il-point of order li diġa' tqajjem u m'huwiex point of order ġdid.

GĦaldaqstant nitolbok tpoġġi bil-qiegħda ħalli jkompli l-Onor.

Agius.

ONOR.

FRANCIS AGIUS: Sabiex forsi fl-aħħar min qed jismagħna jibda jifhem x'ġara, nista' ngħid li dak il-mument jiena kont diġa' vvotajt u kont ivvotajt "le".

Kieku ridt nivvota "iva", kif qegħdin jipprovaw jgħidu min-naħa l-oħra ....

Jiena qiegħed il-ħames wieħed fil-lista.

(Interruzzjonijiet) Kont diġa' vvotajt malli saret l-ewwel mistoqsija u kont ivvotajt "le".

F'dak il-ħin li kienet għadha tibda d-division u ntalab li nimxu bil-mod u li kulħadd jgħid "iva" jew "le" - u mhux kif nagħmlu s-soltu f'din il-Kamra ....

F'dak il-mument ta' distrazzjoni kien li jien għidt iva.

(Interruzzjonijiet) (Agħjat)

ONOR.

JOE DEBONO GRECH: Madam Speaker, għandi point of order.

MADAM SPEAKER: Se nagħtik ċans imma l-ewwel agħtih ċans jispiċċa.

(Interruzzjonijiet) (Agħjat) L-Onor.

Debono Grech, on a point of order.

ONOR.

JOE DEBONO GRECH: Qed tara min jaqilgħu l-istorbju!

(Interruzzjonijiet) Qed jigdeb fuqi.

(Interruzzjonijiet) Madam Speaker, jien nitlob il-protezzjoni tiegħek.

Kull darba li nqum biex nitkellem ...

(Interruzzjonijiet)

MADAM SPEAKER: Il-Kamra hija sospiża.

Fl-10.15 a.m. il-Kamra ġiet sospiża u rriżumiet ħames minuti wara.

MADAM SPEAKER: L-Onor.

Francis Agius.

ONOR.

FRANCIS AGIUS: Madam Speaker, jien m'għidtx li l-Onor.

Debono Grech ma qalx dak il-kliem.

Anzi kont qed ngħid li qal dak il-kliem proprju fil-mument li għajtuli sabiex nivvota u dik kienet waħda mid- distractions li kien hawn.

Ma kienx hawn xi storbju kbir, bħalma nqala' eżattament dak il-ħin.

Ma rajtux issa kif inqalgħet dik il-konfużjoni sħiħa?

Kif nista' ninstema'?

Jien ġejt deskritt bħala "a quiet person".

Veru li jien "a quiet person" imma għandi vot daqs ħaddieħor.

(Onor. Membri: Hear, hear) Jien kelli impressjoni ħażina imma malli ndunajt għidt li kont għamilt żball.

Issa jekk qed tgħidu li wieħed ma jistax jieħu żball, araw intom.

Din tista' tiġri lilkom 'il quddiem u għalhekk huwa preċedent ikrah f'din il-Kamra.

Jien mill-ewwel għidt li kont ħadt żball u kien żball ġenwin għax kont taħt l-impressjoni li aħna se ngħidu "iva" bħala Oppożizzjoni.

Għidt "iva" fis-sens li ridt nivvota ma' l- Oppożizzjoni meta fil-verita' ridt ngħid "le".

Il-proċedura li tintuża s- soltu f'din il-Kamra hi li jinqraw l-ismijiet, l-Iskrivan iħares lejna u sempliċement jimmarka.

Madam Speaker, jien naħseb li kont ċar biżżejjed għax m'hijiex l-ewwel darba li esprimejt ruħi u kulħadd jaf x'inhi l-pożizzjoni tiegħi.

MADAM SPEAKER: Il-Prim Ministru.

ONOR.

ALFRED SANT: Madam Speaker, meta l-bieraħ staqsejtek jekk it- transcript li kelli quddiemi kienx kopja veritiera inti kkonfermajtli li hekk huwa.

Mela ħalli nikkwota minnu ħalli naraw kif qamet il-kwestjoni kollha u se nsemmi l-points of order li tqajmu.

Jien kont qed nindirizza lilek b'dan il-mod:

"Jekk joġgħbok, Sinjura President, noqogħdu attenti għax l-Onor.

Spiteri wkoll semma preċedent fejn ġrat l-istess ħaġa u bqajna għaddejjin.

Mela anke l-iStanding Order li qed tirriferi għalih jikkonferma l-pożizzjoni li qed nieħdu li l-vot sar u kien vot leġittimu."

Inti hemmhekk irrispondejtna b'dan il-mod:

"MADAM SPEAKER: Jien qrajt l-iStanding Order u x'ħin qrajtu kemm kemm tajtuni ċans nispjega ruħi.

Il-votazzjoni tkompli.

(Interruzzjonijiet) Mhux issa, wara."

Mela hemmhekk, Sinjura President, int kont diġa' tajt ruling fuq dan il- punt u għalhekk fuq dik il-bażi mbagħad il-votazzjoni setgħet tkompli.

Mela dan il-point of order diġa' huwa settled.

It-tieni punt tiegħi hu li l-point of order li għamel il-Kap ta' l- Oppożizzjoni huwa referibbli għall-Ordni Permanenti Nru. 86.

Issa nistgħu nargumentaw li Ordni Permanenti Nru. 86 huwa limitattiv wisq.

Nistgħu nargumentaw ukoll li ixekkel jew ma ixekkilx ċerti espressjonijiet imma fuqu għandna nimxu.

Huwa miktub b'mod ċar li m'hemm l-ebda possibbilta' ta' ambigwita'.

Huwa veru li qed iħares lejn żewġ affarijiet imma t-tnejn huma referibbli għar-rappurtar tan-numri tal-votazzjonijiet.

L-ewwel waħda hija l-konfużjoni u naqbel li "konfuzjoni" ma tfissirx neċessarjament storbju imma tista' tfisser konfużjoni fil-mod kif jitpoġġew in-numri meta jkunu qed jiġu rrapportati, jew isir żball meta jkunu qed jiġu rrapportati.

Huwa ċar li l-iStanding Order Nru. 86 mhuwiex referibbli għall-każ li għandna quddiemna u toħroġ ċara wkoll mill-prattika ta' dan il-Parlament li meta jkun hawn żball, lapsus bħal dan, dak l-iżball jibqa' jgħodd għall-vot li jkun ġie espress.

Għandna wkoll il-preċedent li semma l-Onor.

Lino Spiteri li ġara fis-snin sittin, fejn din il-ħaġa ġrat diġa' u baqgħet tiġi kkonfermata.

Jiġifieri għandna preċedent f'din il-Kamra stess.

It-tielet punt li rrid nagħmel huwa riferibbli għall-iStanding Orders ta' l-Assemblea Parlamentari tal-Kunsill ta' l-Ewropa.

M'hemm l-ebda ambigwita' f'dawk l-iStanding Orders u hija ħaġa ċara li l-uniku każ fejn ġiet deċiża bil-maqlub tmur kontra, mija fil-mija, l-iStanding Orders ta' l- Assemblea Parlamentari tal-Kunsill ta' l-Ewropa.

U għalhekk huwa kritikabbli, mija fil-mija, il-każ li ssemma fejn din ir-regola ma nżammitx.

Regolament 35 tal-Kunsill ta' l-Ewropa huwa assolutament formali u jorbot li l-vot ma jistax jinbidel ladarba jkun ġie espress.

Allura nerġa' nissottomettilek minn din in-naħa tal-Kamra li l-point of order li għandek quddiemek m'għandekx taċċettah.

MADAM SPEAKER: L-Onor.

Michael Frendo.

ONOR.

MICHAEL FRENDO: Madam Speaker, nixtieq nagħmel żewġ punt fil- qosor.

L-ewwel punt li rrid nagħmel huwa rigward l-iStanding Orders tal- Kunsill ta' l-Ewropa u l-argument li għamel l-Onor.

Attard Montalto meta kkwota li a member may not change his vote, imbagħad meta qraha bil-Franċiż qal li ne peut pas tfisser that he cannot change his vote.

Jien m'iniex xi lingwista u hawn min hu aħjar minni fil-Franċiż pero' naf li ne peut pas tista' tfisser kemm cannot u kif ukoll may not u din ġejja mill-verb pouvoir.

Allura ma naħsibx li dak l-argument ireġi, assolutament.

It-tieni punt li rrid nagħmel hu li l-point of order li qajjem l-Kap ta' l-Oppożizzjoni jittratta dwar id-demokrazija f'dan il-pajjiż, għaliex li deputat jingħata l-opportunita' li jesprimi l-intenzjoni tiegħu reali permezz ta' vot hija fil-qalba tad-demokrazija f'pajjiżna.

MADAM SPEAKER: L-Onor.

Francis Zammit Dimech.

ONOR.

FRANCIS ZAMMIT DIMECH: Madam Speaker, nixtieq nibda billi nirriferi għal dak li qal il-Prim Ministru u mbagħad forsi nagħmel xi żewġ rimarki oħra.

Hawn irrid nappella li din hija deċiżjoni importanti ħafna u, kif qalu xi membri min-naħa tal-Gvern, tispetta d-diskrezzjoni tiegħek, Madam Speaker, bħala President ta' din il-Kamra, u naħseb li hija diskrezzjoni li għandha tiġi eżerċitata bl-iktar regoli ta' sens komun u anke ta' prinċipji fundamentali li forsi nirriferi għalihom.

Ħalli nibda billi nagħmel riferenza għall-argument tal-Prim Ministru fejn, waqt li kkwota mistoqsija preċiża li hu għamel lis-Sinjorija Tiegħek fis-seduta ta' qabel, talbek sabiex tikkonferma li dak it-transcript li kien qed jikkwota minnu kien jirrifletti preċiż dak li ġara f'din il-Kamra.

Dan is-Sinjorija Tiegħek ikkonfermatu.

Abbażi ta' dan l-istess transcript inti għidt:

"Mhux issa, wara".

Ir-riferenza tas-Sinjorija Tiegħek meta qalet "mhux issa, wara", kienet preċiżament għal kull punt ta' diskussjoni rigward xi jfisser dak il-vot u rigward anke d-diffikulta' li qamet għax, immedjatament wara żball mill- iktar ġenwin, l-Onor.

Agius iddikjara li dak ma kienx il-vot li hu ried jitfa' u ma kienx jirrifletti l-intenzjoni vera tiegħu.

U dan hu prinċipju fundamentali.

Issa jien se nikkwota xi ħaġa oħra minn dan l- istess transcript, li l-Prim Ministru tant insista li jikkonferma kemm hu veritier.

Fl-ewwel paġna ta' dan it-transcript insibu li meta Madam Speaker qalet dawn il-kliem:

"Se nerġa' npoġġi l-mistoqsija.

Il-mistoqsija hi li l-Mozzjoni ta' Proċedura kif imressqa u moqrija mill-Viċi Prim Ministru.

Dawk favur?",

kien hemm membri li wieġbu "Aye" u oħrajn li wieġbu "No".

Dejjem skond dan l-istess transcript, li l-Prim Ministru vverifika miegħek għal darba darbtejn, Madam Speaker, int wara għidt il-kelma "negatived".

Jiġifieri jekk issa se nimxu b'din ir-regola, qisna qegħdin nassistu għal xi quiz, li kif tagħfas il-buttuna jirreġistra mill-ewwel u wara ma tkunx tista' tikkoreġi ruħek ...

Mela hawn, bir-rispett kollu ...

(Interruzzjonijiet) U dan aktar jiġġustifika li membru ta' din il-Kamra jkun uman daqs l- istess Speaker u jekk jieħu żball - u jien nieħu gost li n-nies ikunu umani, għax bħalma l-iSpeaker qalet "negatived" minflok "carried"...

(Interruzzjonijiet) Niġu issa għall-kwestjoni ta' Standing Order No. 86, li għalija huwa ċarissimu.

Jekk Standing Order No. 86 jitkellem fuq "każ ta' konfużjoni jew żball dwar in-numri rapportati", x'tista' tkun din il-konfużjoni jew żball dwar in-numri rapportati?

Jien ngħid li jista' jkun żball riferibbli preċiżament għal meta għandek membru f'din il-Kamra li jkun ħa żball u allura tista' tqumlek anke konfużjoni dwar in-numri għaliex hemm diffikulta' ta' interpretazzjoni - kif fil-fatt kien hemm b'mod identiku fil-każ tal- Kunsill ta' l-Ewropa - dwar kif tgħodd dak il-vot.

GĦandek tgħoddu ma' l- ewwel kelma li skattatlu, qisna qegħdin f'xi quiz, jew tgħodd l-intenzjoni?

U hawn, qabel ma nagħmel argumenti oħra, naħseb li kif teżerċita d- diskrezzjoni tagħha s-Sinjorija Tiegħek, mhux biss jolqot prinċipji fundamentali tad-demokrazija imma jolqot prinċipji fundamentali iktar umani, iktar bażiċi fil-ħajja tagħna ta' kuljum.

X'inhu dan l-iktar prinċipju fundamentali?

Jekk aħna bnedmin liberi, kull att li jagħmel il-bniedem - nista' nqegħedha f'livell legali, f'livell morali, f'livel filosofiku, neħduha f'liema livell immaġinabbli tridu - irid jirrifletti l-intenzjoni vera tiegħu.

Min jeżerċita l-professjoni ta' nutar, bħalma kienet tagħmel is- Sinjorija Tiegħek stess, u jkollu persuna quddiemu li ma tesprimix l- intenzjoni preċiża tagħha u n-nutar ikun laħaq kiteb, jagħmel korrezzjoni u jagħmel stilla taħt, safejn naf jien.

Jekk int tmur biex tivvota u tieħu żball ma jgħidlekx: Le, ma tistax issa tikkorreġi ruħek.

Allaħares il- membri ta' dan il-Parlament ma napprezzawx dan l-att mill-iktar fundamentali u mill-iktar bażiku fil-ħajja tagħna lkoll għax inkella nkunu qed nagħmlu assurdita` mid-demokrazija, assurdita` mill-prinċipji kollha l- iktar fundamentali li suppost nemmnu fihom lkoll.

U niġu għal dak li ġara fid-debate tal-Kunsill ta' l-Ewropa.

L-Onor.

Attard Montalto għamel argument qawwi li għandna bżonn nikkwotaw kollox.

Pero' jien niskanta li kollega, anke fis-sens legali, jgħidilna biex nikkwotaw kollox u mbagħad jieqaf jikkwota preċiżament qabel ma jagħti r-ruling il-President ta' l-Assemblea Parlamentari tal-Kunsill ta' l- Ewropa.

Għax eżattament wara dak li kkwota l-Onor.

Membru, il-President qal hekk:

"The representative who wanted to change his vote first thought that he was being asked whether he was present and so said "yes".

It was a misunderstanding"

U din għalija l-kruċjali.

Mela una volta stabilit li persuna, hi x'inhi r- raġuni, dak il-ħin fehmet ħażin, għandha dritt li tikkorreġi l-vot.

Imma jien nikkwota iżjed li ma kkwotax l-Onor.

Attard Montalto.

Lord Finsberg, li kien wieħed minn dawk li vvota favur - għax fid-dinja l- irġulija ma tfissirx li jekk int għandek vot favur u hemm xi ħadd li għandu vot kontra tipprova ssib metodi proċedurali biex dak il-vot kontra ddawru f'vot favur għax dak huwa kontra l-prinċipju fundamentali ta' l-onesta` u ta' l-irġulija bażika; allaħares nimxu hekk hawn ġew!

(Interruzzjonijiet) - qal hekk:

"On a point of order, Mr President, the position is perfectly clear.

Until you declare the voting closed there is nothing in the rules of procedure to say whether someone may or may not change his vote."

U jien nagħmel dan l-argument għal dan il-Parlament ukoll.

Fejn hawn xi regola f'dan il-Parlament li tgħid li membru ma jistax jibdel il-vot?

Hawn x'imkien fl-iStanding Orders li jgħid dan?

U issa rridu nagħżlu.

Għax jew japplika artiklu 86, fejn allura konfużjoni dwar voti tinkludi konfużjoni ta' l-interpretazzjoni ta' l-iktar ħaġa fundamentali fil-ħajja tagħna, meta att ta' bniedem ma jikkombaċjax ma' l-intenzjoni tiegħu ...

Madam Speaker, jien xtaqt li kieku smajt min-naħa l-oħra tal-Kamra lil min jgħid: Ejjew niddiskutu din il-kwestjoni b'mod kalm, b'mod legali u b'mod preċiż.

Niskanta kif l-iktar regola fundamentali li nitgħallmu fi kwalunkwe kors tal-liġi, li dak li nagħmlu jrid ikun ekwivalenti għall- intenzjoni li jkollna f'moħħna inkella dak l-att ma jkunx validu, donnu li hawn min nesiha.

Qed nieħu l-impressjoni li hawn min aktar jinteressah is- sofiżmu milli l-prinċipju.

Għaliex qegħdin inwarrbu l-fundamentali kollha?

Imma anke jekk se nargumentaw b'mod legalistiku, irridu nifhmu li għandna għażla.

Għax jew artiklu 86 japplika għall-proċeduri ta' din il- Kamra - u hawn li għandna quddiemna huwa każ ta' konfużjoni dwar il-vot, anke interpretat fid-dawl tal-prinċipji li qed insemmi - u allura s- Sinjorija Tiegħek għandha d-diskrezzjoni li jew tikkoreġi l-vot abbażi tan- nies li kien hawn hawnhekk, mingħajr bżonn ta' vot ieħor, u tagħmel il- korrezzjoni li ntalbet li tagħmel; jew tuża d-diskrezzjoni u tgħid "jittieħed vot ieħor".

Pero' jekk għall-argument artiklu 86 ma japplikax għall-każ in eżami, allura m'għandna l-ebda scelta oħra ħlief li nagħmlu - kif dejjem nagħmlu b'dawn l-iStanding Orders - u ngħidu: Mela issa għandna każ ta' lakuna u allura nirriferu għall-Erskine May.

F'dan il-każ l-Erskine May jgħid ċar u tond li inti trid tieħu l-ewwel dak li kien iddikjarat minna lkoll, fejn għandna dikjarazzjoni ċarissima ta' l-Onor.

Francis Agius li hu kien qiegħed jivvota kontra.

M'għandniex scelta oħra u nkunu żbaljati jekk b'xi mod, b'imputazzjonijiet li nagħmlu u bl-argumenti li jsiru, nipprovaw nekwiparaw żball ġenwinissimu ta' misunderstanding, żball ta' persuna fostna li mill-ewwel ġie korrett .

MADAM SPEAKER: Onor. Zammit Dimech, se jkolli nwaqqfek.

Smajnieh dan il- punt.

Nitlob biex ma jkollniex ripetizzjoni ta' dak li jkun diġa' ntqal.

L-Onor.

Lino Spiteri.

ONOR.

LINO SPITERI: Madam Speaker, l-ewwelnett irrid nirreġistra li l- point of order qiegħed jiġi abbużat għax il-point of order m'huwiex debate - u għadna kemm smajna eżempju; smajna qabel ukoll, u miż-żewġ naħat tal- Kamra - u ma jeħux siegħa u nofs jew nofs seduta u nofs seduta.

Dak huwa l- ewwel punt.

It-tieni punt huwa li jien nirriżenti personalment ir-riferenzi li qed isiru għas-Sinjorija Tiegħek fid-diversi kontesti li saru.

L-ewwel riferenza saret mill-Kap ta' l-Oppożizzjoni meta qagħad jindika u jfakkarna li inti ħadt żball kif sejjaħt mozzjoni "carried" jew "negatived" u issa anke saret riferenza għalik fil-professjoni privata tiegħek.

Dawn l- affarijiet m'għandhomx ikunu.

L-iSpeaker qiegħda fis-Sedja u x'jagħmlu n- nutara u x'tagħmel inti jekk stess tieħu żball - kif ħadu qablek diversi Speakers - anke jekk stess tagħmel xi ħaġa għarfa, m'għandux x'jaqsam ma' dak li nkunu qegħdin niddiskutu aħna.

Li qegħdin niddiskutu aħna hawnhekk hija l-votazzjoni tal-Membri.

Il-votazzjoni hija tal-Membri u mhux ta' l- iSpeaker.

L-iSpeaker tivvota biss meta tiġi biex tagħti l-casting vote.

(Interruzzjonijiet) M'iniex se ntawwal.

Qed itul ħafna dan il-point of order dwar x'jgħid l-Erskine May u x'jagħmlu fil-Council of Europe.

Madam Speaker, dan huwa żbaljat.

L-ewwelnett aħna f'din il-Kamra ggwidati minn żewġ affarijiet, cioe' mill-iStanding Orders tagħna, mill-konswetudini tagħna, mill-prattika tagħna u mis-sensibbilta' tagħna wkoll.

Jekk kemm-il darba ma nsibux soluzzjoni b'dawn it-tliet affarijiet imbagħad noħorġu minn din il-Kamra u tradizzjonalment immorru għall-Erskine May.

Issa l-iStanding Orders għadhom kemm ġew iċċitati b'ċerta forza mill-aħħar kelliemi li kkwota artiklu 86 ta' l-iStanding Orders li m'għandu x'jaqsam assolutament xejn.

Hawnhekk ikun tajjeb jekk wieħed jerġa' jirripeti x'jgħid dan l-artiklu:

"In case of confusion or error occurring concerning the numbers reported...".

Mela l-confusion or error tkun ipso facto, wara li tkun saret il-froġa dwar ir-rappurtaġġ tan-numri li jsir wara u mhux waqt li qed tittieħed il- votazzjoni.

Waqt li ttieħdet il-votazzjoni x'kellna?

X'kien l-istat ta' fatt?

Kellna votazzjoni kalma, ma kienx hawn interruzzjonijiet u r- riferenza għall-Onor.

Debono Grech ma kenitx f'postha.

Mhux ma kienx hemm intervent mill-Onor.

Membru imma ma kenitx f'postha għax l-Onor.

Debono Grech tkellem wara li l-Onor.

Agius esprima ruħu.

Dak l-ewwel punt.

Bħala fatt l-Onor.

Agius qal li hu esprima ruħu bi żball.

Kulħadd jieħu żball.

Jien personalment naċċetta li għamel żball.

Imma mbagħad għandna t-tielet punt.

X'inhija l-prattika ta' din il-Kamra u x'jgħidu l-iStanding Orders.

L-IStanding Orders jgħidu:

"A member is not obliged to vote ."

- ivvotajna lkoll ħlief għall-Onor.

Mintoff -

"Votes shall be taken openly and entered in the Minutes of the proceedings of the House. "

- jiġifieri mhux b'vot sigriet -

"The Speaker or the Chairman, as the case may be, shall forthwith ..."

- "forthwith", ma tistax toqgħod tieqaf fin-nofs -

"declare to the House the result or the division and shall state the number of the "Ayes" or "Noes"."

Ma toqgħodx tgħid dawk li ġew ikkorreġuti.

Jekk ħarġitlek "Aye" ħarġitlek "Aye", u jekk ħarġitlek "No" ħarġitlek "No".

Dawk huma l-iStanding Orders b'interpretazzjoni stretta, dejqa u iebsa.

Issa x'jista' jimmitigahom jew idawwarhom?

Il-preċedent.

Sfortunatament għall-każ li qed tagħmel l- Oppożizzjoni l-preċedent huwa kontra tagħha.

Jien iċċitajt każ fejn sar żball għax kont hawnhekk; u l-uniku membru ieħor li kien hawnhekk kien l-Onor.

Perit Mintoff.

L-Onor.

Mintoff bħalissa mhux qiegħed hawnhekk pero' hawn membri oħra ħajjin mill- Leġislatura ta' l-1962 u ta' l-1966.

Kien sar żball, anzi żball doppju.

(Interruzzjonijiet) Madam Speaker, ma nafx għalfejn qegħdin jinterrompu min-naħa l-oħra.

Niftakru qisu l-bieraħ.

Konna fit-Tapestry Chamber ...

(Interruzzjonijiet) Iva, hemm għalfejn tinterrompini issa?

Niftakru qisu l-bieraħ meta kien sar l-iżball.

L-Onor.

Sammy Abela kien ħa żball għax kien qed jikteb xi ħaġa, għolla wiċċu u ma kienx qed isegwi.

MADAM SPEAKER: Jekk jogħġbok ikkonkludi.

ONOR.

LINO SPITERI: Ippermettili, Madam Speaker.

MADAM SPEAKER: Nitolbok tikkonkludi.

ONOR.

LINO SPITERI: Il-bieraħ poġġejt bil-qiegħda imma llum ippermettili nikkonkludi l-argument.

Dan il-punt li qed ngħid huwa kruċjali.

Fuq dan qed tgħidli nikkonkludi, fuq il-preċedent?

Nirrispettak pjenament imma fuq il-preċedent ma nistax nikkonkludi.

MADAM SPEAKER: Ikkonkludi l-punt li qed tagħmel Onor. Spiteri, jekk jogħġbok.

ONOR.

LINO SPITERI: Nikkonkludi issa?

Qiegħed in half flight.

(Interruzzjonijiet) Dalwaqt nikkonkludi.

MADAM SPEAKER: Jekk jogħġbok.

ONOR.

LINO SPITERI: Mela hemm il-preċedent li żewġ membri fl-istess seduta kienu ħadu żball - u min joqgħod jgħid li għax iċċajtaw bejniethom u ftehemu, nitlobhom biex ma jiddesagrawx il-memorja la ta' wieħed u lanqas ta' l-ieħor għax it-tnejn kienu leali lejn il-partit tagħhom u kien żball ġenwin ukoll - imma fil-vot ġie rreġistrat dak li vvotaw.

Issa x'jifdal?

Jifdal imbagħad li din il-Kamra by agreement - u mhux għax hemm dritt fl-iStanding Orders, mhux għax il-preċedent jagħti xi dritt - tista' taqbel li jsir xi ħaġa differenti minn dak irreġistrat.

Imma kif dejjem ġiet iggwidata din il-Kamra minn Speakers preċedenti - u għal darba oħra niftaħ parentesi li r-riferenzi għall-Onor.

Gonzi bħala Speaker waqt id- dibattitu nirriżentihom ukoll, għax meta kien Speaker kien Speaker, imma llum qiegħed politiku prattikanti; niċċitaw x'ikkwota l-iSpeaker dak iż- żmien, kien min kien, m'hemmx għalfejn noqogħdu nħalltu role ma' ieħor - jekk kemm-il darba jkun hemm qbil bejn iż-żewġ naħat tal-Kamra li jmur oltre l-iStanding Orders, by agreement nistgħu nagħmluha.

Jekk ma jkunx hemm qbil ma nistgħux nagħmluha.

Sfortunatament - jew fortunatament - din hija raġuni li ġejja mill-prattika li daħlet f'dan il-Parlament, kif iddeskrivejtha int, Madam Speaker, li qegħdin nimxu b'mod addirittura riġidu.

Qed ngħid għaż-żewġ naħat u mhux għall-Gvern biss - qed ngħid għall-Oppożizzjoni wkoll għax meta jumejn ilu l-Onor.

Vella qal li se jmur jikkonsulta mal-Kabinett, in-naħa ta' l-Oppożizzjoni, tramite l-vuċi tal- Kap ta' l-Oppożizzjoni, mill-ewwel ħarġet għalih u qaltlu: Mela inti tista' ssejjaħ Kabinett! - għax hawnhekk m'hawnx dik il-flessibbilta' li niċċaqalqu.

Issa, l-aħħar punt ...

Ippermettili issa, veru l-aħħar punt għal kollox.

Wara kollox fuqhiex qed nitkellmu?

X'inhija s-sustanza li hemm differenza fuqha?

L-iżball li ħa l-Onor.

Agius?

Għalxiex trid twassal l- Oppożizzjoni, Madam Speaker?

Hemm mozzjoni ta' proċedura li għaddiet minn din il-Kamra - u jien naqbel ma' dak li ntqal min-naħa ta' l-Oppożizzjoni dwar ir-ruling li ngħata, imma ma jimpurtax billi wieħed jelabora fuq dan - li qiegħda tipproponi kif tirregola d-dibattitu tal-Parlament dwar the motion to go into Committee fuq l-estimates għall-1998, li qiegħda tagħti ħin iżjed lil dan il-Parlament milli jipprovdu l-iStanding Orders.

U importanti ħafna dan il-punt għax l-iStanding Orders jipprovdu - kif ġibidli l-attenzjoni l-ħabib tiegħi l-Onor.

Sceberras Trigona - għal seba' sittings plus tlett ijiem, waqt li l-mozzjoni ta' l-Onor.

Vella - bħall- mozzjoni li kien iressaq fl-imgħoddi l-Onor. de Marco - tipprovdi għal iżjed minn hekk.

Mela jekk stess immorru għas-sustanza u rridu bilfors inġibu l-casting vote - għax din it-tattika, din l-istrateġemma - il- casting vote m'huwiex for curtailing the time of the House imma huwa for extending the time of the House, jiġifieri ħa jkun bilfors favur n-naħa tal-Gvern (Onor. Membri: Hear, hear)

MADAM SPEAKER: Jidhirli li smajt biżżejjed u se nirtira.

Il-Kamra hija sospiża.

Fil-10.45 a.m il-Kamra ġiet sospiża u rriżumiet fil-11.50 a.m.

RULING TA' MADAM SPEAKER

MADAM SPEAKER: Is-Sedja semgħet il-point of order imqajjem mill-Onor.

Kap ta' l-Oppożizzjoni u biex tasal għad-deċiżjonijiet tagħha kkonsidrat dan li ġej:

i) Ordnijiet Permanenti Nri 86 u 55;

ii) Erskine May paġna 343 - "Voice and vote"

paġna 350 - "Member Voting Twice in the Same Lobby"

paġna 362 iii) Council of Europe Rules u d-dibattitu li kien hemm riferenza għalih waqt id-diskussjoni;

iv) Ikkonsidrat u wiżnet dak kollu li ntqal.

Irid jingħad illi r-riferenza għall-proċeduri tal-Council of Europe saret biss biex is-Sedja tieħu idea komparattiva ta' x'jiġri f'fora oħra meta tinqala' s-sitwazzjoni li kellna quddiemna fis-Seduta Nru 138.

Minn din ir- riferenza joħroġ illi tittieħdet l-aħħar kelma tal-votant sakemm il-vot ma ġiex iddikjarat magħluq.

Dan joħroġ ukoll mill-Part VII - Voting, Rule 35 - Methods of Voting tar-Rules of Procedure tal-Kunsill ta' l-Ewropa.

L-iStanding Orders tagħna - OP 86 - ma jipprovdux regola f'każ ta' żball manifest b'diskrepanza bejn il-vuċi u, għall-argument, l-intenzjoni tal- membru iżda jipprovdu biss għall-korrezzjoni jekk ikun sar żball fin-numri.

Fl-Erskine May, paġna 343, joħroġ ċar illi sal-1946 il-vuċi dejjem itittieħdet bħala l-manifestazzjoni ta' l-intenzjoni: "If their voices and their votes should be at variance, the voice will bind the vote".

Dan ġie nterpretat minn Membri ta' l-Oppożizzjoni, b'mod speċjali mill-Onor.

Gonzi, illi r-risposta għall-ewwel tqegħid tal-mistoqsija għandha tgħodd.

Dan is- Sedja tħoss li mhux argument loġiku u lanqas legali.

Għaliex?

Għaliex niġbed l-attenzjoni ta' kulħadd li meta jkun hemm sejħa għal division, għal votazzjoni, din effettivament m'hi xejn ħlief challenging id-deċiżjoni tas- Sedja li mistoqsija ġiet carried jew negatived u għaldaqstant huwa dak li jseħħ waqt id-division li jorbot.

Is-Sedja qed tinterpreta din il-frażi bl-Ingliż mill-Erskine May, li għadha kemm ċitat aktar 'il fuq, bħala li hija l-vuċi fid-division li torbot.

Il-każijiet fil-House of Commons mill-1970-71 'l hawn, fejn il-prattika deskritta hawn fuq ġiet ikkundannata mill-iSpeaker u l-Erskine May jgħid:

"Mr Speaker has condemned the practice of forcing a division by voice contrary to vote as irregular and unparliamentary",

m'hi xejn ħlief riflessjoni ta' l-iSpeaker.

Għaliex?

Għaliex minn paġna 550 ta' l-Erskine May toħroġ deskrizzjoni ta' meta kien permess li membru jagħti spjegazzjoni personali dwar il-vot tiegħu u sussegwentement għal dan l-iSpeaker ordna lill-Iskrivan jikkorreġi r-riżultat.

Sew f'paġna 343, kemm ukoll f'paġna 350, joħroġ ċar illi meta membru kien permess li jikkorreġi ruħu dan sar għaliex kien hemm il-permess.

Imkien ma jingħad li din kienet xi ħaġa li jippermettiha l-iSpeaker fid-diskrezzjoni tiegħu.

Irid jiġi rrimarkat ukoll il-fatt li li permess jingħata ripetutament ma joħloq ebda prassi jew konswetudni fil-liġi tagħna.

L-għoti tal-permess mill-Kamra m'hu xejn ħlief eżerċitu tad-dritt kostituzzjonali tal-Kamra li tirregola ruħha, u bl-ebda mod l-għoti tal-permess ma jfisser li l-Kamra qegħda ċċedi xi drittijiet jew prerogattivi tagħha, anzi qed teżerċitahom.

Irid jiġi rrimarkat ukoll illi mill-intervent ta' l-Onor Spiteri, fejn iċċitalna dak li ġara f'seduti parlamentari ta' qabel, joħorġu żewġ affarijiet fil-mod kif jimxi l-Parlament tagħna.

L-ewwel illi l-vot kif manifestat mill-vuċi m'hux revokabbli u jidher ukoll li kien hemm preżenti f'dik is-seduta li semma l-Onor.

Spiteri ċerta camaraderie li żgur kien element nieqes fis-Seduta Nru 138.

Meta kien hemm min żbalja f'ċirkostanzi oħra fil-Parlament tagħna dawn l-iżbalji ġew ikkorreġuti għaliex kien hemm il-permess tal-Kamra u dan rajnieh jiġri.

Fis-seduta numru 138 dan il- permess ma kienx hemm u s-Sedja kellha timxi bil-giljottina tal-liġi fis- sitwazzjoni li seħħet fil-Parlament dak in-nhar, minkejja li moralment ma taqbilx u tiddeplora n-nuqqas ta' kompassjoni fil-konfront ta' xulxin.

Irid jingħad ukoll illi meta tqajjem il-point of order fuq l-OP 86 u s- Sedja tkellmet f'nofs il-votazzjoni, is-Sedja f'dak il-mument rat jekk dan l-OP jistax jinqara u jiġi nterpretat sew bil-mod kif saret l- interpretazzjoni mill-Oppożizzjoni u sew kif saret l-interpretazzjoni min- naħa l-oħra u fil-fatt ordnat li l-votazzjoni tkompli.

Dan sar għaliex fl- OP 86, wara l-kelma "konfużjoni", ma teżisti ebda comma u għaldaqstant dan l-OP irid jinqara u jiġi nterpretat skond dak li jgħid l-istess Ordni Permanenti, jiġifieri li jirregola żball fin-numri li jsir mill-Iskrivan.

Għaldaqstant il-votazzjoni li seħħet fis-Seduta Nru 138 torbot lil dan il- Parlament.

Irid jingħad ukoll skond l-Erskine May, paġna 362, illi:

"That a question, being once made and carried in the affirmative or negative, cannot be questioned again but must stand as a judgement of the House."

Teżisti wkoll il-proċedura biex vot jiġi rexiss, imma din m'hijiex xi ħaġa li għandu jsir rikors għaliha spiss anzi tkun eżerċitata biss u wkoll b'mod ristrett f'każ ta' substantive motion.

L-iskop wara din il-fakulta huwa li ma jirrestrinġix lill-Kamra u biex din il-proċedura tibda jrid ikun hemm avviż.

L-Ordni Permanenti Nru 55 jirrifletti dan.

Fl-aħħarnett irid jingħad - u dan biex ilkoll inżommu saqajna fl-art - illi dak li ġara fis-Seduta Nru 138 ġara f'mozzjoni proċedurali li effettivament fl-intier tagħha twessa' l-ħin tad-diskussjoni dwar il-budget - materja importanti għal dan il-Parlament u nazzjonalment kruċjali fil- mument - aktar minn dak li jagħtu l-iStanding Orders, u l-membru milqut għandu iċ-ċans kollu biex f'votazzjonijiet oħra aktar sostanzjali jagħti vot li jirrifletti aħjar l-animu tiegħu.

Ngħaddu issa għall-Ordnijiet tal-Ġurnata.

ORDNIJIET TAL-ĠURNATA

KONFERMA TAL-MINUTI TAS-SEDUTA NRU 138 TA' L-10 TA' NOVEMBRU, 1997

MADAM SPEAKER: Il-mistoqsija hija l-emenda "B", kif imressqa u moqrija mill-Onor.

Ċensu Galea.

Dawk favur?

(Onor. Membri: Aye) Dawk kontra?

(Onor. Membri: No) Negatived.

ONOR.

MEMBRU: Division.

MADAM SPEAKER: Intalbet votazzjoni u skond il-Mozzjoni ta' Proċedura Nru 60 tat-12 ta' Mejju, 1997 din tittieħed fil-ħin ta' l-interruzzjoni tax- xogħol . .

Il-mistoqsija hi l-emenda "C", kif imressqa u moqrija mill-Onor.

Ċensu Galea.

Dawk favur?

(Onor. Membri: Aye) Dawk kontra?

(Onor. Membri: No) Negatived.

ONOR.

MEMBRU: Division.

MADAM SPEAKER: Intalbet votazzjoni u skond il-Mozzjoni ta' Proċedura Nru 60 tat-12 ta' Mejju 1997 din ukoll tittieħed fil-ħin ta' l-interruzzjoni tax-xogħol.

(Interruzzjonijiet)

ONOR.

MEMBRU: Il-ħin sar.

MADAM SPEAEKER: Iva, nikkonferma li wasal il-ħin ta' l-interruzzjoni tax- xogħol.

L-Onor.

Ċensu Galea

ONOR.

ĊENSU GALEA: Qabel ma nibdew il-votazzjoni proprja, nixtieq nitlob li mhux biss kull membru jgħajjat "iva" jew "le" imma li l-microphone jinxtgħel ħalli jiġi rreġistrat il-vot ta' kull membru.

MADAM SPEAKER: Jien jidhirli li hekk għandu jkun.

Hawn qbil?

(Onor. Membri: Iva) Se nerġa' npoġġi l-mistoqsija.

Il-mistoqsija hi l-emenda "B", kif imressqa u moqrija mill-Onor.

Ċensu Galea.

Dawk favur?

(Onor. Membri: Aye) Dawk kontra?

(Onor. Membri: No) Negatived

ONOR.

MEMBRU: Division.

MADAM SPEAKER: Din il-votazzjoni tittieħed minn hawn u 20 minuta oħra.

Peress li ntalbet votazzjoni, f'nofsinhar il-Kamra ġiet sospiża u rriżumiet 20 minuta wara.

MADAM SPEAKER: Il-mistoqsija hi l-emenda "B", kif imressqa u moqrija mill-Onor.

Ċensu Galea.

Dawk favur?

(Onor. Membri: Aye) Dawk kontra?

(Onor. Membri: No) Negatived

ONOR.

MEMBRU: Division.

MADAM SPEAKER: Nitlob lill-Iskrivan tal-Kamra jaqra l-ismijiet ta' l- Onor. Membri.

L-Iskrivan tal-Kamra beda jaqra l-ismijiet b'ordni alfabetiku u meta sejjaħ l-isem ta' l-Onor.

Edwin Grech, l-Onor.

Membru instema' jgħid "iva".

Dak il-ħin qam ħafna għajat u storbju.

MADAM SPEAKER: Tkompli l-votazzjoni.

L-Iskrivan tal-Kamra kompla jaqra l-ismijiet ta' l-Onor.

Membri b'ordni alfabetiku.

VOTAZZJONI NRU 90

FAVUR

L-Onor.

|Abela Tony |Gatt Austin | |Agius Francis|Gonzi Lawrence | |Bonnici Josef|Grech Edwin | |Bonnici |Hyzler George | |Michael | | |Borg Joe |Mifsud Bonnici Antoine | |Borg Tonio |Mugliett Jesmond | |Cassar Joe |Muscat Claude | |Dalli John |Muscat Richard | |D'Amato Helen|Psaila Savona Joe | |De Marco |Pullicino George | |Guido | | |Debono |Pullicino Orlando Jeffrey | |Giovanna | | |Deguara Louis|Refalo Michael | |Farrugia Jean|Tabone Anton | |Pierre | | |Fenech Adami |Vassallo Edwin | |Eddie | | |Frendo |Vella John | |Michael | | |Galea Censu |Zammit Ninu | |Galea Louis |Zammit Dimech Francis | |Galea Pace | | |Victor | |

KONTRA

L-Onor

|Abela Carmelo|Farrugia Michael | |Abela Joseph |Farrugia Noel | |Agius Chris |Gulia Gavin | |Attard |Herrera Jose' | |Montalto John| | |Bartolo |Mangion Charles | |Evarist | | |Borg Karmenu |Mintoff Dom | |Brincat Leo |Mizzi Joe | |Buhagiar |Pace Bertu | |Charles | | |Buhagiar |Portelli Alfred | |Louis | | |Camilleri |Refalo Anton | |Maria | | |Cardona Chris|Sant Alfred | |Chircop Karl |Sceberras Trigona Alex | |Cilia Joe |Schembri Adami Sandro | |Dalli Helena |Spiteri Lino | |Debono Grech |Vassallo Adrian | |Joe | | |Farrugia |Vella George | |Anglu | | |Farrugia Joe |Vella Karmenu |

MADAM SPEAKER: Ir-riżultat tal-votazzjoni huwa 35 favur u 34 kontra.

L- emenda "B" għaddiet.

L-Onor.

Censu Galea.

ONOR.

ĊENSU GALEA: Mhux se nitkellem fuq il-votazzjoni, Madam Speaker.

Il-bieraħ filgħaxija, in-naħa ta' l-Oppożizzjoni ġibdet l-attenzjoni tas- Sedja għal dak li qed ikollna fl-istrangers gallery.

Bħalissa kulma hemm fl-istrangers gallery huma tlieta min-nies u nstema' ċ-ċapċip.

Din hija xi ħaġa li nafu lkoll kemm aħna li mhijiex permessibbli.

MADAM SPEAKER: Inwissi lill-individwi li qegħdin fl-istrangers gallery li ma jistgħu jagħmlu l-ebda mossa għax niżgombra l-gallerija.

MADAM SPEAKER: L-Onor.

Edwin Grech.

ONOR.

EDWIN GRECH: Madam Speaker, irrid ngħid li għalkemm għidt "iva", u dak il-vot will stand, dik jien għidtha bi żvista għax ridt ngħid "le".

MADAM SPEAKER: Il-Kap ta' l-Oppożizzjoni.

ONOR.

EDDIE FENECH ADAMI: Jien nipproponi li jsir qbil f'din il-Kamra li meta ġenwinament xi ħadd jieħu żball, dan ikun jista' jikkorreġġih.

F'dak il-każ nagħtu ċans lilu.

(Onor. Membri: Hear, hear)

ONOR.

MEMBRU: Ma jridux.

MADAM SPEAKER: Xejn ma jeskludi li titkellmu aktar tard.

Il-mistoqsija hi l-emenda "C", kif proposta mill-Onor.

Censu Galea.

Dawk favur?

(Onor. Membri: Aye) Dawk kontra?

(Onor. Membri: No) Negatived

ONOR.

MEMBRU: Division

MADAM SPEAKER: Din il-votazzjoni tittieħed immedjatament.

VOTAZZJONI NRU 91 FAVUR : 34

L-Onor.

|Abela Tony |Galea Pace Victor | |Agius Francis|Gatt Austin | |Bonnici Josef|Gonzi Lawrence | |Bonnici |Hyzler George | |Michael | | |Borg Joe |Mifsud Bonnici Antoine | |Borg Tonio |Mugliett Jesmond | |Cassar Joe |Muscat Claude | |Dalli John |Muscat Richard | |D'Amato Helen|Psaila Savona Joe | |De Marco |Pullicino George | |Guido | | |Debono |Pullicino Orlando Jeffrey | |Giovanna | | |Deguara Louis|Refalo Michael | |Farrugia Jean|Tabone Anton | |Pierre | | |Fenech Adami |Vassallo Edwin | |Eddie | | |Frendo |Vella John | |Michael | | |Galea Censu |Zammit Ninu | |Galea Louis |Zammit Dimech Francis | | | |

KONTRA: 35

L-Onor

|Abela Carmelo|Farrugia Noel | |Abela Joseph |Grech Edwin | |Agius Chris |Gulia Gavin | |Attard |Herrera Jose' | |Montalto John| | |Bartolo |Mangion Charles | |Evarist | | |Borg Karmenu |Mintoff Dom | |Brincat Leo |Mizzi Joe | |Buhagiar |Pace Bertu | |Charles | | |Buhagiar |Portelli Alfred | |Louis | | |Camilleri |Refalo Anton | |Maria | | |Cardona Chris|Sant Alfred | |Chircop Karl |Sceberras Trigona Alex | |Cilia Joe |Schembri Adami Sandro | |Dalli Helena |Spiteri Lino | |Debono Grech |Vassallo Adrian | |Joe | | |Farrugia |Vella George | |Anglu | | |Farrugia Joe |Vella Karmenu | |Farrugia | | |Michael | |

L-emenda "C" m'għaddietx.

MADAM SPEAKER: L-Onor.

Censu Galea.

ONOR.

CENSU GALEA: Madam Speaker, naħseb li hemm bżonn li ssir il- mistoqsija fuq l-approvazzjoni tal-Minuti kif emendati.

MADAM SPEAKER: Il-mistoqsija ssir fis-seduta li jmiss.

Trid terġa titla' fuq l-order paper.

ONOR.

CENSU GALEA: Għad lanqas għandna indikazzjoni għal x'ħin se tiġi aġġornata s-seduta!

MADAM SPEAKER: Il-Viċi Prim Ministru.

ONOR.

GEORGE VELLA: Din id-diskussjoni kollha li għaddejna minna matul dan il-ħin kollu kienet fuq l-approvazzjoni tal-Minuti.

Saru l-emendi min- naħa l-oħra, ivvotajna fuqhom u ġew deċiżi.

Aħna għamilna dan id-dibattitu kollu biex naqblu jew ma naqblux fuq x'forma għandhom jieħdu l-emendi u issa ddeċidejna x'forma għandhom jieħdu.

Jien naħseb li per konsegwenza l- Minuti huma lesti.

Jekk irridux nagħmlu vot fuqhom hija storja oħra.

Jien naħseb li jekk nagħmlu dan, sempliċement inkunu qed nirrepetu dak li għamilna diġa'.

Dan il-proċess kollu kien biex naslu kif għandhom ikunu l- Minuti.

Issa l-korrezzjoni saret.

MADAM SPEAKER: Il-Kap ta' l-Oppożizzjoni.

ONOR.

EDDIE FENECH ADAMI: Allaħares ngħidu li jekk tgħaddi emenda allura l-mistoqsija prinċipali tkun għaddiet!

Issa trid issir il-mistoqsija jekk naqblux mal-Minuti kif emendati.

Il-Gvern jaqbel magħhom?

Ma nafx!

Forsi ma jaqbilx imma rridu ngħidu.

MADAM SPEAKER: L-Onor.

Mintoff.

ONOR.

DOM MINTOFF: Irridu naraw jekk huwiex worthwhile li kulħadd jiġi fil-5.00 p.m. biex nagħmlu division fuq ħaġa li diġa' għaddiet.

Din li għandna quddiemna.

U din trid tkun concession min-naħa tal-Kamra.

Jekk hawn xi ħadd li joġġezzjona għal din, ma ssirx.

Fejn hu l-common sense li noqogħdu nerġgħu niġu biex nagħmlu din il-votazzjoni!

MADAM SPEAKER: L-Onor Mintoff għandu raġun.

Il-Kap ta' l-Oppożizzjoni.

ONOR.

EDDIE FENECH ADAMI: Across the floor staqsejt lill-Onor.

Mizzi għal x'ħin se naġġornaw - ma naħsibx li għandna nagħmlu seduta fis-2.00 p.m. minħabba din il-mozzjoni - u l-Ministru responsabbli mill-affarijiet tal-parlarment irid jirrealizza li din is-sitwazzjoni ħloqniha bil-mozzjoni ta' proċedura.

Issa qegħdin f'din is-sitwazzjoni.

Jekk is-Sinjorija Tiegħek titlob li jkun hemm qbil tal-Kamra biex nissospendu r-regolamenti u napprovaw il-Minuti issa, minn din in-naħa m'hemmx oġġezzjoni purche' jgħidilna li mhux se naġġornaw għas-2.00 p.m.

MADAM SPEAKER: Il-Prim Ministru.

ONOR.

ALFRED SANT: L-aġġornament għas-2.00 p.m. kien determinat mill- argument li jista' jkun hemm bżonn ta' votazzjoni fuq dawn il-Minuti.

Jien fhimt li l-proċedura li qed insegwu hija li għandna l-Minuti quddiemna u s- Sedja riedet tistaqsi jekk hemmx korrezzjonijiet.

Il-korrezzjonijiet proposti kienu tlieta.

Il-materja tal-korrezzjonijiet ġiet tackled u mxiet u l-Minuti qegħdin lesti.

(Interruzzjonijiet)

MADAM SPEAKER:.

Din il-biċċa xogħol diġa' qamet il-bieraħ.

Il-proċedura hi li nieħdu t-text kollu tiegħu.

Wara li jien nistaqsi hemmx korrezzjonijiet għall-Minuti, nistaqsi wkoll jekk il-Minuti humiex konfermati.

Jekk ħadd ma jgħid xejn nibqgħu għaddejjin.

Issa jekk hemm il-qbil - u jidher li hawn il-qbil sakemm ma tgħidulix mod ieħor - jien npoġġi l-mistoqsija.

Il-Kap ta' l-Oppożizzjoni.

ONOR.

EDDIE FENECH ADAMI: Irridu nimxu mar-regola.

Is-Sinjorija Tiegħek ma tistax tagħmel il-mistoqsija jekk m'hawnx qbil.

MADAM SPEAKER: Jien dan li qed ngħid.

ONOR.

EDDIE FENECH ADAMI: Jien għidt li l-Oppożizzjoni lesta tagħti l- permess biex issir il-mistoqsija purche' nafu li l-aġġornament mhux se jsir għas-2.00 p.m. imma se jsir għas-6.00 p.m. Lest li jgħidilna hekk?

(Interruzzjonijiet)

MADAM SPEAKER: L-Onor.

Mizzi.

ONOR.

JOE MIZZI: Iva, nikkonferma li se naġġornaw għas-6.00 p.m..

MADAM SPEAKER: Il-Kap ta' l-Oppożizzjoni.

ONOR.

EDDIE FENECH ADAMI: La l-aġġornament se jsir għas-6.00 p.m. m'hemmx oġġezzjoni li l-mistoqsija biex jiġu approvati l-Minuti ssir issa.

MADAM SPEAKER: Il-Minuti kif emendati huma kkonfermati?

(Onor. Membri: Iva) Il-Minuti għaddew.

Sar il-ħin.

Il-Ministru Mizzi jekk jogħġbu jressaq l-aġġornament.

AĠĠORNAMENT

ONOR.

JOE MIZZI: Nipproponi l-aġġornament tal-Kamra għal-lum l-Erbgħa 12 ta' Novembru, 1997 fis-6.00 p.m. b'din l-aġenda:

Ordnijiet tal-Ġurnata

Mozzjoni biex il-Kamra tmur f'Kumitat ta' Provvista għall-konsiderazzjoni ta' l-Estimi Ġenerali ta' spiża għas-sena 1998 l-ewwel jum imħolli kollu għall-Oppożizzjoni.

Abbozz ta' Liġi dwar il-Condominia - Kumitat Permanenti (Kont.);

Abbozz ta' Liġi biex jagħmel Provvedimenti Speċjali dwar Proċeduri quddiem Qrati - Kumitat Permanenti;

Abbozz ta' Liġi li jemenda l-Att dwar l-Amministrazzjoni tat-Taxxa - Kumitat Permanenti;

Abbozz ta' Liġi li jemenda l-Ordinanza dwar il-Lottu Pubbliku - Kumitat Permanenti; u

Abbozz ta' Liġi li jemenda l-Att dwar il-Pools tal-Gvern Malti fuq il- Logħob - Kumitat Permanenti.

Skond il-ftehim milħuq din is-seduta tiġi mxandra diretta fuq il-PBS.

MADAM SPEAKER: Rimarki?

(Interruzzjonijiet) Baqa' ħames minuti.

Jekk m'hawnx rimarki se nagħmel il-mistoqsija.

L-Onor.

Gonzi.

ONOR.

LAWRENCE GONZI: Madam Speaker, naf li għabbejnik b'ħafna rulings u nista' nifhem pero', in vista ta' dak li ġie deċiż, il-pożizzjoni hi li prattikament inqatgħu l-aġġornamenti kollha fis-seduti kull meta jkollna division.

Nagħmel appell biex fil-House Business Committee tiddiskutu din il-kwestjoni.

L-effett ta' dak ir-ruling huwa li ma neħdux aġġornament meta jkollna division.

Hemm bżonn li nsolvuha din.

MADAM SPEAKER: Niddiskutuha.

ONOR.

LAWRENCE GONZI: Peress li l-ħin ta' l-aġġornament kien f'nofsinhar, bir-ruling li tajt inti l-ħin skada fi 12.30 p.m u issa ma fadalx ħin għall-aġġornament.

(Interruzzjonijiet) Essenzjalment dan ir- ruling ifisser li kull meta jkollna division m'hemmx aktar lok għall- aġġornament.

MADAM SPEAKER: Din il-kwestjoni niddiskutuha malajr imma rridu niċċekkjaw il-ħinijiet li kellna fis-seduti l-oħra.

ONOR.

JOE MIZZI: Qed naqblu ż-żewġ naħat li l-ħin skada.

MADAM SPEAKER: Il-Kamra hija aġġornata għall-lejla fis-6.00 p.m. bl-aġenda kif komunikata mill-Ministru Mizzi.

Fis-12.55 p.m. il-Kamra aġġornat mingħajr ma saret il-mistoqsija.

MISTOQSIJIET GĦAL TWEĠIBIET ORALI MWIEĠBA BIL-MIKTUB

QAWRA - TISWIJA TA' TOROQ

L-ONOR.

ĊENSU GALEA staqsa lill-Ministru tax-Xogħlijiet Pubbliċi u Kostruzzjoni: Jista' l-Ministru jieħu l-passi neċessarji biex Triq il- Melħ, Triq tax-Xtut u Triq il-Qala, kollha fil-Qawra jiġu asfaltati sewwa biex jiġu evitati inċidenti li fihom jitkissru l-vetturi kif ukoll dawk li fihom iweġġgħu in-nies?

ONOR.

CHARLES BUHAGIAR: Xogħol fit-toroq imsemmija jsir skond il- prijoritajiet f'dan il-qasam li għandu quddiemu d-dipartiment.

DRENAĠĠ - ENVIRONMENT PROTECTION REGULATIONS

L-ONOR.

JOE PSAILA SAVONA staqsa lill-Ministru tax-Xogħlijiet Pubbliċi u Kostruzzjoni: B'riferenza għall-Environment Protection Regulations dwar is-Sewer Discharge Control ta' l-1993, jista' l-Ministru jgħid x'għamel id-dipartiment konċernat biex jgħarraf lil min jitfa' skart industrijali fis-sistema b'dawn ir-regolamenti?

X'miżuri qed jieħu biex dan l-iskart ma jitbattalx fis-sistema?

Xi staff hemm fid-dipartiment li hu mħarreġ professjonalment għal dan il-monitoring?

ONOR.

CHARLES BUHAGIAR: Ninsab informat li d-dipartiment għamel kampanja edukattiva b'sensiela ta' programmi fuq it-TV u adverts fuq il-gazzetti lokali kollha.

Rigward it-tieni parti tad-domanda hemm ftehim mad- Dipartiment tal-Pulizija biex il-permessi kollha ta' fondi industrijali ma jiġux imġedda jekk dawn ma jkollhomx id-Discharge Permit maħruġ mis-Sewer Discharge Control Unit kif trid A.L. 8 ta' l-1993; u ftehim mill-Awtorita tal-Ippjanar li fil-permess tal-bini jkun hemm il-kundizzjonijiet maħruġa minn dan il-Unit skond l-istess liġi msemmija.

Rigward l-istaff ninsab informat li din il-unit qed tiġi mmexxija minn Scientific Officer (Staff professjonali) u minn supervisor li qed jiġi mħarreġ għal Spettur f'din l- istess unit.

MALTA SHIPBUILDING XOGĦLIJIET

L-ONOR.

JOE CASSAR staqsa lill-Ministru tax-Xogħlijiet Pubbliċi u Kostruzzjoni: Jista' l-Ministru jgħid kemm hu stmat li ġej iqum ix- xogħol li qed isir fl-inħawi ta' bejn il-Malta Shipbuilding u ċ-Ċimiterju ta' l-Addolorata?

ONOR.

CHARLES BUHAGIAR: Ix-xogħol li qed isir ħdejn il-Malta Shipbuilding biex isir signal controlled junction hu stmat li jiswa Lm250,000.

ONOR.

PRIM MINISTRU - LAQGĦA MA' MONSINJUR TAURAN

L-ONOR.

AUSTIN GATT staqsa lill-Prim Ministru: B'riferenza għal- laqgħa li l-Prim Ministru kellu ma' Monsinjur Tauran, jista' l-Prim Ministru jgħid jekk iddiskutewx l-introduzzjoni tad-divorzju f'Malta u jekk iva, x'kienu l-pożizzjonijiet taż-żewġ naħat?

ONOR.

ALFRED SANT: Ma nħossx li jkun utli jew xieraq li nagħti dettalji dwar il-konversazzjoni kordjali li kelli mal-Monsinjur Tauran (u mhux Turan) aktar milli deher fir-rendikont uffiċjali ppubblikat dwar iż-żjara li għamilt fi Strasbourg.

STAZZJONIJIET TELEVIŻIVI MALTIN

L-ONOR.

AUSTIN GATT staqsa lill-Prim Ministru: Jista' l-Prim Ministru jgħid jekk il-Gvern Malti rċeviex xi ilmenti dwar ksur ta' copyright jew intellactual property piracy kontra xi stazzjonijiet televiżivi Maltin u jekk fl-affermattiv, meta saru, minn min, kontra min u xi programmi kienu jirrigwardaw?

ONOR.

ALFRED SANT: Filwaqt li nirriferi lill-Onor.

Membru għat-tweġiba li tajt fit-3 ta' Ġunju, 1997 għall-mistoqsija parlamentari numru 5992, ninsab informat li ma kienx hemm ilmenti oħra tax-xorta li qed jirriferi għalihom l-Onor.

Interpellant.

PBS - PROGRAMMI

L-ONOR.

AUSTIN GATT staqsa lill-Prim Ministru: Peress li riċentement il-General Manager tal-PBS qal li 70% tal-programmi li bdew jixxandru minn Ottubru mill-PBS huma produzzjonijiet lokali, jista' l-Prim Ministru jgħid: a) kemm minn dawn il-programmi huma kompletament ġodda; b) kemm huma produzzjonijiet tal-PBS u kemm huma farmed out; c) min huma l- persuni u/jew kumpanniji li qed jipproduċu kull programm; d) kemm qed tħallas il-PBS għal kull produzzjoni; e) x'sistema ntużat biex il-PBS tara min hu nteressat biex jipproduċi programmi; f) jekk il-GWU ipprotestatx mal-PBS peress li kienet stqarret li hi kontra s-sistema tal-farming out?

ONOR.

ALFRED SANT: Ninsab informat li huwa minnu li aktar minn 70% tal- programmi li bdew jixxandru fuq Television Malta minn Ottubru mill-PBS huma produzzjonijiet lokali u li diġa' bdew iħallu impatt ġmielu mat- telespettaturi Maltin u Għawdxin.

Dwar mistoqsija (a) ir-risposta hija 30%;

Dwar mistoqsija (b) ir-risposta hija:- PBS 47% Co-Productions 21% Farmed Out 8% MEBC 7%

(Il-bqija huwa kontenut kummerċjali)

Dwar mistoqsija (ċ) ir-risposta hija:

MPS BPC Smash RGB Citadel Productions

Dwar mistoqsija (d) ma nħossx li hu fl-interess ta' kumpannija kummerċjali bħalma hi l-PBS li tiżvela din l-informazzjoni.

Dwar mistoqsija (e):

Is-sistema li ntużat hija dik li dejjem tħaddmet f'dan il-qasam kreattiv, jiġifieri permezz ta' skambji ta' ideat li joriġinaw minn sorsi differenti, kemm minn naħa tal-PBS u l-programmaturi tagħha, kif ukoll minn individwi u kumpanniji li javviċinawha bi proposti tagħhom.

Jitħaddmu wkoll kriterji relatati ma esiġenzi tekniċi skond il-ħtiġijiet tal-programmi.

Dwar mistoqsija (f):

Saru diskussjonijiet mal-GWU dwar il-farming out fejn ġie spjegat li dan illum qed isir meta l-membri tagħha huma mpenjati serjament fil- produzzjoni ta' programmi oħra u għaldaqstant ma setgħux jiġu mgħobbija b'piżijiet ġodda rikjesti mill-iskeda ta' Ottubru.

Il-protesti li qed jirriferi għalihom l-Onor.

Membru kienu msejsa fuq il- fatt li għal xi żmien fil-PBS kien isir farming out meta l-istess impjegati tagħha kienu jitwarrbu jew ma jingħatawx xogħol biżżejjed.

PBS - ĦADDIEMA

L-ONOR.

AUSTIN GATT staqsa lill-Prim Ministru: Jista' l-Prim Ministru jgħid kemm daħlu ħaddiema fulltime, part-time u fuq kuntratt mal- PBS mill-1 ta' Novembru, 1996 sal-lum, f'liema gradi daħlu u x'inhi r- raġuni għaliex inħass il-bżonn li jiġu ngaġġati ħaddiema ġodda?

ONOR.

ALFRED SANT: Ninsab informat li mill-1 ta' Novembru, 1996 sal-lum il-PBS impjegat żewġ persuni:

Persuna b'kuntratt fil-grad ta' general manager; u persuna fuq bażi part- time fil-grad ta' clerk.

Fiż-żewġ okkażjonijiet, il-kumpannija kisbet vantaġġ finanzjarju.

PBS - KUNTRATTURI

L-ONOR.

AUSTIN GATT staqsa lill-Prim Ministru: Jista' l-Prim Ministru jagħti lista ta' persuni li huma meqjusa bħala kontributuri tal- PBS kif ukoll jindika x-xogħol li jagħmlu, ir-remunerazzjoni tagħhom u liema minnhom daħlu wara l-1 ta' Novembru, 1996?

ONOR.

ALFRED SANT: Fl-ambjent pluralistiku tal-qasam tax-xandir f'pajjiżna żgur li mhux fl-interess ta' kumpannija kummerċjali bħall-PBS li tagħti din l-informazzjoni.

KAMRA TA' L-AĦBARIJIET

L-ONOR.

AUSTIN GATT staqsa lill-Prim Ministru: Jista' l-Prim Ministru jindika minn min kienet komposta l-kamra ta' l-Aħbarijiet fl-1 ta' Novembru, 1996 u minn min kienet komposta fl-1 ta' Ottubru, 1997 u jindika wkoll il-gradi relattivi?

Jista' l-Prim Ministru jgħid ukoll x'kienet ir- raġuni għal kull tibdil li sar?

ONOR.

ALFRED SANT: Ninsab informat li bejn l-1 ta' Novembru, 1996 u l- 1 ta' Ottubru, 1997 iċ-Ċentru ta' l-Aħbarijiet kien magħmul mill-istess persuni.

Żewġ persuni, li għandhom kariga ta' Research Assistants u li x-xogħol tagħhom m'għadux meħtieġ fuq bażi fulltime, qed jitħarrġu bħala reporters.

Il-karigi u n-nies li kienu jokkupawhom fl-1 ta' Novembru, 1996 kienu l-istess fl-1 ta' Ottubru, 1997.

SKEJJEL - SKOLA SPORT

L-ONOR.

ĊENSU GALEA staqsa lill-Ministru ta' l-Edukazzjoni u Kultura Nazzjonali: Jista' l-Ministru jagħti tagħrif dwar mil-liema lokalita' huma tfal/żgħażagħ li applikaw biex jieħdu sehem fl-Iskola Sport?

F'liema dixxiplini ta' sport qegħdin jieħdu seheme fihom dawn il-persuni?

X'tip ta' trasport hu available għal dawn il-persuni mil-lokalitajiet tagħhom?

ONOR.

EVARIST BARTOLO: Rigward l-ewwel parti tal-mistoqsija, it-tagħrif mitlub għadu qed jinġabar u jingħata f'xi seduta oħra.

Dawk li applikaw qed jieħdu parti f'dawn id-dixxiplini:

Atletika, Baseball, Basketball, BMX, Bowling, Billiard and Snooker, Badminton, Football, Fitness għall-Adulti, Għawm għall-Adulti, Ġinnastika, Hockey, Judo, Netball, Powerlifting, Spirit Combat, Tennis, Taekwondo, Table-Tennis, Waterpolo, Weightlifting, Wrestling u Volleyball.

Minħabba n-numru kbir ta' applikanti, imferxa minn diversi naħat, huwa kważi impossibli li jiġi organizzat trasport.

Madankollu, b'kooperazzjoni u b'interess kbir hemm xi kunsilli lokali li qed jorganizzaw trasport għal dawk li applikaw mil-lokalita' tagħhom.

SKEJJEL - TIBDIL STRUTTURALI

L-ONOR.

ĊENSU GALEA staqsa lill-Ministru ta' l-Edukazzjoni u Kultura Nazzjonali: Jista' l-Ministru jagħti tagħrif dwar liema mill-iskejjel Statali fil-fatt hu mistenni li fihom isiru tibdiliet strutturali?

F'kemm-il waħda minn dawn l-iskejjel hu mistenni li jibda x-xogħol matul din is-sena skolastika?

Meta hu mistenni, f'kull każ, li jitlesta ix-xogħol imsemmi?

ONOR.

EVARIST BARTOLO: Tweġiba tingħata f'xi seduta oħra

PERSUNI LI MIETU

L-ONOR.

ĊENSU GALEA staqsa lill-Ministru tal-Finanzi u Kummerċ: Jista' l-Ministru jagħti tagħrif dwar liema kienu l-causes of death li hemm riferenza għalihom fir-risposta għall-mistoqsija parlamentari numru 8392?

Liema minn dawn l-imwiet fil-fatt seħħew fuq il-post tax-xogħol?

ONOR.

LEO BRINCAT: Ngħarraf lill-Onor.

Interpellant li t-tweġiba għall- causes of death tidher fit-tabella li tpoġġiet fuq il-Mejda tal-Kamra mat- tweġiba għall-mistoqsija parlamentari numru 8392 aktar kmieni f'din is- seduta.

Dwar it-tieni parti tal-mistoqsija, ma tinġabarx statistika ta` kemm imwiet seħħew fuq il-post tax-xogħol.

ĊIMITERJI - ĦADDIEMA

L-ONOR.

ĊENSU GALEA staqsa lill-Ministru tas-Saħħa, Kura ta' l- Anzjani u Affarijiet tal-Familja: Jista' l-Ministru jagħti tagħrif dwar kemm hu n-numru ta' persuni mpjegati fid-diversi ċimiterji li huma tal- Gvern?

Xi grad ta' impjieg huma mpjegati fih dawn il-ħaddiema?

ONOR.

MICHAEL FARRUGIA: In-numru ta' persuni mpjegati fid-diversi ċimiterji tal-Gvern huwa 41.

Il-gradi tagħhom huwa kif gej:

|Assistant Principal |1 | |Health Inspector | | |Chaplain |2 | |Supervisor |5 | |Deffien |13 | |Gardinar |1 | |General Hand |6 | |Watchman/Gate keeper |13 | |TOTAL |41 |

FOOTBALL GROUNDS - XOGĦLIJIET

L-ONOR.

ĊENSU GALEA staqsa lill-Ministru tax-Xogħlijiet Pubbliċi u Kostruzzjoni: Jista' l-Ministru jagħti tagħrif dwar x'tip ta' xogħlijiet saru mid-dipartimenti li jaqgħu taħtu fi grounds tal-football jew sports facilities oħra, fil-perijodu 1/11/96 - 15/10/97?

X'tip ta' offerti ħarġu f'kull każ?

Kemm kienet l-istima ta' dan ix-xogħol f'kull każ?

ONOR.

CHARLES BUHAGIAR: Bejn il-perijodu 01/11/96 - 15/10/97, dan id- dipartiment fuq talba tal-kunsill lokali, biddel il-wire fencing tal- Għargħur Football Ground u bajjad u żeba' d-dressing rooms.

L-ispiża għal dan ix-xogħol kienet ta' Lm1,350.

SAĦĦA - POLYMORPHIS LIGHT REACTION

L-ONOR.

GEORGE PULLICINO staqsa lill-Ministru tas-Saħħa, Kura ta' l- Anzjani u Affarijiet tal-Familja: B'riferenza għall-mistoqsija parlamentari numru 9303, jista' l-Ministru jgħid kemm huwa n-numru ta' persuni li jbatu mill-kondizzjoni li tissejjaħ Polymorphis light reaction?

ONOR.

MICHAEL FARRUGIA: Fid-Dipartiment tad-Dermatoloġija m'hemmx records eżatti u jekk niftakru li qed ninkludu biss is-servizz pubbliku jidher li n- numru involut ta' persuni li jbatu mill-kondizzjoni li tissejjaħ Polymorphis light reaction huwa inqas minn 20 ruħ.

WIED IL-GĦAJN - IMPJANT TA' RIĊIKLAĠĠ

L-ONOR.

GEORGE PULLICINO staqsa lill-Ministru tax-Xogħlijiet Pubbliċi u Kostruzzjoni: Jista' l-Ministru jagħti lista tal-konsulenti barranin kollha nvoluti ma' l-impjant tar-riċiklaġġ (f'kompost) f'Wied il- Għajn li kien hemm għal dawn l-aħħar tliet snin?

Jista' jgħid min kien il- partner Malti f'kull każ?

Kemm kienu l-ħlasijiet li saru lil dawn il- konsulenti f'kull każ?

X'kienu l-istudji jew xogħlijiet li għamlu l- konsulenti f'kull każ?

ONOR.

CHARLES BUHAGIAR: Nitlob lill-Onor.

Interpellant jagħmel din il- mistoqsija lill-ministru konċernat.

MOSTA - SERVIZZ TA' DRENAĠĠ

L-ONOR.

GEORGE PULLICINO staqsa lill-Ministru tax-Xogħlijiet Pubbliċi u Kostruzzjoni: B'riferenza għat-tweġiba li ta l-Ministru għall- mistoqsija parlamentari numru 8856, jista' jpoġġi fuq il-Mejda tal-Kamra kopja tal-lista ta' prijoritajiet għal xogħlijiet rigward sistema ta' drenaġġ f'Malta u f'Għawdex?

ONOR.

CHARLES BUHAGIAR: M'hemm l-ebda lista fissa ta' prijoritajiet għax kull talba għall-estenzjoni tad-drenaġġ hija fiha nnifisha ta' prijorita u l-każijiet jiġu trattati hekk kif jidħlu.

MDC - PROPRJETA' MIKRIJA

L-ONOR.

ĊENSU GALEA staqsa lill-Ministru ta' l-Affarijiet Ekonomiċi u ta' l-Industrija: Jista' l-Ministru jagħti tagħrif dwar liema proprjeta' għandha mikrija bħala industrial space, l-MDC f'Santa Venera?

X'inhu l-ħlas li tiġbor l-MDC mingħand dawn il-persuni?

Xi spazju hu hekk okkupat għall-industrija?

X'tip ta' xogħol jagħmlu dawn il-fabbriki?

Xi prodotti jiġu prodotti?

ONOR.

JOHN ATTARD MONTALTO: L-MDC għandha din il-proprjeta' mikrija bħala industrial space f`Santa Venera:-

|Fabbr|Spazju |Tip |Prodott|Hlas | |iki | |ta` |i |ta` | | | |Xoghol| |Kera | | | | | |LM | | | | | |fis-s| | | | | |ena | |M1 |946 |Plasti|Plastic|2838 | | |sq.m. |c |s | | | | |Produc| | | | | |ts and| | | | | |Inject| | | | | |ion | | | | | |Mouldi| | | | | |ngs | | | |M1A |1060 |Interi|Interio| 3180| | |sq.m. |or |r | | | | |Decora|Decorat| | | | |tions |ions | | | | |Produc| | | | | |ts | | | |M2A |216 |Woodwo|Furnitu| 648| | |sq.m. |rks |re | | |M2B2 |290 |Comput|Compute| 508| | |sq.m. |er |r | | | | |Assemb| | | | | |ly | | | |M2C |634 |Toilet|Hair | 1110| | |sq.m. |ries |Product| | | | | |s | | |M2D |277 |Woodwo|Furnitu| 831| | |sq.m. |rks |re | |

SAĦĦA - MRI SCANS

L-ONOR.

LOUIS DEGUARA staqsa lill-Ministru tas-Saħħa, Kura ta' l- Anzjani u Affarijiet tal-Familja: Jista' l-Ministru jirrispondi għall- mistoqsija parlamentari tiegħi numru 8996?

ONOR.

MICHAEL FARRUGIA: M'iniex f'pożizzjoni li nirrispondi għall-ewwel parti tal-mistoqsija.

In-numru ta' MRI Scans li ġew riferuti mid-Dipartiment tas-Saħħa kien hekk:

|Mejju | 2 | |Gunju | 3 | |Lulju |24 | |Awissu |20 | |Settembr|42 | |u | | |Ottubru |24 | | |(sal-15.10.9| | |7) |

Din hija parti minn kooperazzjoni bejn is-settur governattiv u dak privat li kellha l-bidu tagħha fil-bidu ta' l-1997.

SPTARIJIET - SERVIZZI ĠODDA

L-ONOR.

LOUIS DEGUARA staqsa lill-Ministru tas-Saħħa, Kura ta' l- Anzjani u Affarijiet tal-Familja: Jista' l-Ministru jirrispondi għall- mistoqsija parlamentari tiegħi numru 8997?

ONOR.

MICHAEL FARRUGIA: Tweġiba tingħata f'xi seduta oħra.

SPTARIJIET - ACCOUNTABILITY

L-ONOR.

LOUIS DEGUARA staqsa lill-Ministru tas-Saħħa, Kura ta' l- Anzjani u Affarijiet tal-Familja: Jista' l-Ministru jirrispondi għall- mistoqsija parlamentari tiegħi numru 8999?

ONOR.

MICHAEL FARRUGIA: L-istrateġija preżenti taħseb biex il-management f'kull sptar tal-gvern jiġi msaħħaħ.

Dan jinkludi wkoll fih il-proċess ta' accountability li jifforma parti integra f'kull sistema ta' management.

Minn żmien 'il hawn ilha tinħass il-ħtieġa li jkun hemm tibdil sostanzjali fis-sistema finanzjarja u amministrattiva fil-qasam tas-Saħħa.

Madankollu, wieħed ma jistax jifred dawn iż-żewġ elementi minn xulxin u għaldaqstant kull forma ta' tibdil għandu jimxi pari passu sabiex l- effiċjenza u l-eżitu tar-riforma ikunu ta' suċċess.

Għal dan il-għan il-qasam ta' l-isptarijiet ġie magħżul bħala prijorita' biex jiġu ntrodotti sistemi u strutturi ġodda ta' tmexxija bl-iskop li jiġu mrawma l-aspetti ta' responsabbilta' u kontabbilta' fl-użu tar-riżorsi pprovduti.

Ir-riforma bdiet bħala proġett pilota fl-iSptar Boffa.

Ġew iddentifikati cost centres għall-infiq, għad-dħul u għall-kontroll finanzjarju u l- istokk.

Ġew introdotti sistemi u proċeduri moderni ta' komputerizzazzjoni u kontabbilta', flimkien ma' sistemi interni ta' kontroll u rikonċiljazzjoni sabiex jiġi mnaqqas kemm jista' ikun ir-riskju ta' frodi, l-infiq żejjed u fl-istess ħin jiffaċilita' l-audit.

Għaldaqstant ġie mfassal manwal ta' operazzjoni li jinkludi fih spjegazzjoni dettaljata ta' kull tip ta' xogħol li tinvolvi din is-sistema, kif ukoll ta' l-istaff amministrattiv neċessarju biex iħaddimha.

Għaldaqstant, barra li ngħata taħriġ speċifiku lill-istaff ta' l-iSptar Boffa, ġew stabbiliti ukoll performance indicators u ġbir regolari ta' informazzjoni biex is-sistema tkun tista tiġi immoniterjata u evalwata.

Din is-sistema hija maħsuba ukoll li tgħin lill-management fid-deċiżjonijiet tiegħu.

Permezz ta' din ir-riforma, issa nafu x'inhi eżatt l-ispiża rikorrenti globali ta' l-iSptar Boffa.

Dan hu possibbli għaliex kull transazzjoni li ssir mill-isptar qed tiġi allokata taħt cost centre speċifiku, li jiġbor fih il-performance individwali ta' l-istess cost centre - kemm f'dak li huma spejjeż kif ukoll l-użu ta' riżorsi umani nvoluti.

L-analisi finanzjarja ta' l-informazzjoni miġbura u performance indicators kixfu fejn kien hemm xi nuqqas fis-sistema preċedenti , u issa dan in-nuqqas qed jiġi solvut bl-aktar mod effettiv.

Barra minn hekk, il- management ta' l-isptar ġie mogħti miri speċifiċi għat-tnaqqis fl-infiq, liema miri għandhom jintlaħqu sa l-aħħar ta' din is-sena (1997).

Dan l-istess proċess se jkompli jinfirex fl-isptarijiet l-oħra.

Sadanittant ittieħdu diversi miżuri preparatorji f'dawn l-isptarijiet.

Fl-iSptar Monte Carmeli inħatar kumitat ta' tmexxija, Mount Carmel Hospital Management Team.

Il-funzjoni tat-team jinkludi ko-ordinazzjoni ta' l-attivita ta' kuljum fl-isptar u fis-servizzi tas-Saħħa Mentali fil- komunita', kif ukoll li jimplimenta l-programmi tas-Saħħa Mentali kif huma stabiliti mill-Kummissjoni tas-Saħħa Mentali.

Fl-istess ħin it-team jipprovdi informazzjoni lill-Kummisjoni għas-Saħħa Mentali biex din ta' l- aħħar tkun tista' tippjana iktar fis-sod.

Bħalissa qed isir auditing tas-servizzi kollha ġo l-isptar biex f'kull dipartiment isir magħruf il-funzjoni eżatta ta' kull impjegat.

Dan bħalissa qed jinvolvi s-setturi tal-maintenance, farmaċija, laundry u l- istores u bil-mod irid jinfirex biex ikopri s-sezzjonijiet kollha ta' l- isptar.

Sabiex jissaħħaħ il-management ta' l-iSptar Ġenerali t'Għawdex il- managment ta' dak li kien jissejjaħ l-iSptar il-Ġdid ġie amalgamat n flimkien ma' l-iSptar Ġenerali t'Għawdex.

Miżura oħra kienet it-twaqqif mill-Prim Ministru ta' Kummisjoni sabiex tirikkomanda x'azzjonijiet jistgħu jittieħdu sabiex jitjieb il-management u jkun hemm iżjed accountability fil-Kumpless ta' l-iSptar Ġenerali t'Għawdex.

Fl-iSptar San Luqa l-proċess mistenni jibda iżjed tard.

Ta' min jgħid li l-Patient Administration System li bdiet tiddaħħal f'dan l-isptar u qed tibda tagħti l-informazzjoni maniġerjali utili biex it-tisħiħ tal- management ikun marbut mil-livell ta' servizz.

Mill-att finanzjarju dan il- proċess kollu jfisser li wieħed ikun jaf iżjed preċiż x'qiegħed jonfoq il- Gvern u fejn din l-ispiża tista' tiġi mnaqqsa jew miżjuda skond il-bżonn.

B'hekk jiġi żgurat li ma ssir l-ebda ħela.

Mill-att ta' management jiġi żgurat iktar tqassim tajjeb ta' riżorsi.

Barra minn hekk beda jitħaddem id- Day Surgery unit kif ukoll tlestew il-pjanijiet ġodda għal management aħjar ta' l-Out-Patient Department.

HEPATITE B - TILQIM PREVENTIV

L-ONOR.

LOUIS DEGUARA staqsa lill-Ministru tas-Saħħa, Kura ta' l- Anzjani u Affarijiet tal-Familja: B'riferenza għar-risposta ta' mistoqsija parlamentari numru 9004, jista' l-Ministru jagħti ċ-ċifri tal- pajjiżi Arab ġirien tagħna?

ONOR.

MICHAEL FARRUGIA: Kuntrarju għall-istatistika li teżisti għal pajjiżi Ewropej, m'hemmx ċifri ppubblikati li jindikaw il-frekwenza ta' carriage ta' Epatite B f'pajjiżi Għarab tal-Mediterran.

SPTARIJIET GOVERNATTIVI - REFURBISHMENTS

L-ONOR.

LOUIS DEGUARA staqsa lill-Ministru tas-Saħħa, Kura ta' l- Anzjani u Affarijiet tal-Familja: Jista' l-Ministru jirrispondi għall- mistoqsija parlamentari tiegħi numru 9016?

ONOR.

MICHAEL FARRUGIA: Tweġiba tingħata f'xi seduta oħra.

DIABETIĊI

L-ONOR.

LOUIS DEGUARA staqsa lill-Ministru tas-Saħħa, Kura ta' l- Anzjani u Affarijiet tal-Familja: Jista' l-Ministru jirrispondi għall- mistoqsija parlamentari tiegħi numru 9020?

ONOR.

MICHAEL FARRUGIA: Qiegħed nippreżenta lista ddettaljata ta' pazjenti diabetiċi li preżentament jingħataw kura b'xejn.

Total ta' pazjenti li jattendu għall-kura u mediċini b'xejn.

MALTA SLH FLORIANA PAOLA GZIRA (Not Gozo)

NUMRU TA' PAZJENTI 15602 9207 749 1705 917 Numru ta'pazjenti fuq l-Insulina 2145 1758 51 112 40 Numru ta' pazjenti fuq OHA 6504 3478 361 818 455 Numru ta' pazjenti fuq dieta fissa 6953 3971 337 775 422

COSPICUA MOSTA RABAT QORMI GOZO

NUMRU TA' PAZJENTI 591 1080 728 625 292 Numru ta' pazjenti fuq l-Insulina 25 55 75 29 N/A Numru ta' pazjenti fuq OHA 211 429 438 314 N/A Numru ta' pazjenti fuq dieta fissa 355 596 215 282 N/A

MAJJAL/ĊANGA - PRODUZZJONI

L-ONOR.

NINU ZAMMIT staqsa lill-Ministru tal-Biedja u Sajd: Fir- rigward ta' produzzjoni tal-majjal u taċ-ċanġa, jista' l-Ministru jgħid kemm kienu rispettivament in-numri ta' baqar u ta' majjaliet fil-31 ta' Ottubru 1996 u kemm kienu l-istess ċifri fil-31 ta' Ottubru 1997?

ONOR.

NOEL FARRUGIA: Ninforma lill-Onor.

Interpellant li n-numru ta' baqar u majjaliet f'Ottubru ta' l-1996 u ta' l-1997 huwa skond it-tabella ta' hawn taħt:

| |1996 |1997 | |Baqar |8683 |8835 | |Majjalie|8605 |8089 | |t | | |

BDIEWA/RAĦĦALA/SAJJIEDA

L-ONOR.

NINU ZAMMIT staqsa lill-Ministru tal-Biedja u Sajd: Jista' l- Ministru jgħid kemm kienu n-numri rispettivi ta' bdiewa, raħħala u sajjieda fulltime fil-31 ta' Ottubru, 1996 kif ukoll l-istess ċifri fil-31 ta' Ottubru, 1997?

ONOR.

NOEL FARRUGIA: It-tagħrif mitlub qiegħed jiġi miġbur u r-risposta tingħata f'seduta oħra, biss jekk l-Onor.

Membru għandu bżonn din l- informazzjoni urġenti, hu mitlub jagħmel il-misotqsija lill-ministru konċernat.

MAJJAL - ESPORTAZZJONI

L-ONOR.

NINU ZAMMIT staqsa lill-Ministru tal-Biedja u Sajd: Fir- rigward ta' l-esportazzjoni tal-majjal, jista' l-Ministru jgħid sal-lum kemm ammont (kgs) ta' majjal ġie esportat kif ukoll il-valur ta' l-istess esportazzjoni fl-aħħar sena?

ONOR.

NOEL FARRUGIA: Ninforma lill-Onor.

Interpellant illi mir-risposta li ngħatat għall-mistoqsija parlamentari numru 8812 għada ma saritx esportazzjoni oħra.

MDP - PRODUZZJONI TA' ĦALIB

L-ONOR.

NINU ZAMMIT staqsa lill-Ministru tal-Biedja u Sajd: Fir- rigward tal-produzzjoni tal-ħalib, jista' l-Ministru jgħid għall-perjodu bejn l-1 ta' Novembru, 1996 sal-31 ta' Ottubru, 1997: (i) kemm kien l- ammont ta' ħalib li ġie mdaħħal l-MDP biex jiġi pproċessat (glalen/litri); (ii) il-valur totali mħallas lir-raħħala; u (iii) kemm kienu ċ-ċifri (1) u (2) fil-ħames snin preċedenti?

ONOR.

NOEL FARRUGIA: Tweġiba tingħata f'xi seduta oħra

EDUKAZZJONI - LAQGĦAT FL-INGILTERRA

L-ONOR.

GEORGE PULLICINO staqsa lill-Ministru ta' l-Edukazzjoni u Kultura Nazzjonali: Jista' l-Ministru jgħid jekk waqt il-laqgħat li kellu riċentement fl-Ingilterra ma' l-awtoritajiet edukattivi ddiskutiex il- vantaġġi li gawdew minnhom l-istudenti, l-għalliema u ż-żgħażagħ tar-Renju Unit mill-programmi edukattivi ta' l-U.E. bħal Socrates, Leonardo u Youth for Europe?

ONOR.

EVARIST BARTOLO: Fost is-suġġetti diskussi kien hemm ukoll il- programmi ta' l-UE fil-qasam edukattiv.

L-awtoritajiet edukattivi Ingliżi jħossu li dawn għadhom programmi żgħar wisq u jolqtu ftit studenti fil- pajjiżi membri.

Huma nkwetati bl-ammont ta' studenti barranin saħansitra minn pajjiżi oħrajn ta' l-UE li qed imorru l-Ingilterra u jibqgħu hemm u japplikaw għall-benefiċċji Soċjali tal-qgħad.

Minkejja li dan l-abbuż żgur mhux maħsub bħala xi oġġettiv tal-programmi msemmija, wieħed mill-effetti tagħhom qed ikun dan l-abbuż mhux mixtieq.

Fid-diskussjonijiet mal-UE il- gvern Malti se jżomm bħala priorita' l-qasam edukattiv, anki l-programmi msemmija.

LUMINATA

L-ONOR.

GEORGE PULLICINO staqsa lill-Ministru tal-Finanzi u Kummerċ: Jista' l-Ministru jgħid jekk tinżammx statistika dwar kemm tinbiegħ luminata fi fliexken tal-ħġieġ; u fi fliexken tal-plastic?

ONOR.

LEO BRINCAT: Ngħarraf lill- Onor. Membru li ma tinżammx statistika dwar kemm tinbiegħ luminata fi fliexken tal-ħġieġ u fi fliexken tal- plastik.

Fil-każ ta' l-Uffiċċju ta' l-Istatistika, il-prezzijiet li jiġbor dan l- uffiċċju jintużaw biss għall-użu ta' l-indiċi tal-prezzijiet bl-imnut.

LUMINATA FI FLIEXKEN TAL-PLASTIC

L-ONOR.

GEORGE PULLICINO staqsa lill-Vici Prim Ministru, Ministru għall-Affarijiet Barranin u ta' l-Ambjent.: Jista' l-Viċi Prim Ministru jgħidilna jekk id-Dipartiment għall-Ħarsien ta' l-Ambjent għamilx studju dwar l-impatt fuq l-iskart u l-impatt fuq l-ambjent bl-introduzzjoni tal- luminata fi fliexken tal-plastic?

ONOR.

GEORGE VELLA: Risposta tingħata f'seduta oħra.

KORPI/ENTITAJIET GOVERNATTIVI

L-ONOR.

JEAN PIERRE FARRUGIA staqsa lill-Ministru ta' l-Edukazzjoni u Kultura Nazzjonali: Jista' l-Ministru jgħid kemm hemm żgħażagħ taħt it- 30 sena fid-diversi korpi u entitajiet governattivi fl-1997?

ONOR.

EVARIST BARTOLO: L-informazzjoni mitluba mill-Onor.

Interpellant ma taqax taħt ir-responsabbilta' ta' dan id-dikasteru.

ŻGĦAŻAGĦ - YOUTH EXCHANGES

L-ONOR.

JEAN PIERRE FARRUGIA staqsa lill-Ministru ta' l-Edukazzjoni u Kultura Nazzjonali: Jista' l-Ministru jgħid kemm kien in-numru ta' żgħażagħ Maltin li pparteċipaw f'Youth Exchanges barra minn Malta matul 1997?

Kemm kien in-numru ta' żgħażagħ Maltin li marru għal korsijiet ta' studju barra minn Malta bl-għajnuna tal-Gvern matul is-sena 1997?

Kemm minnhom attendew korsijiet dwar il-ħarsien ta' l-ambjent?

ONOR.

EVARIST BARTOLO: Tweġiba tingħata f'xi seduta oħra

EDUKAZZJONI - PROGRAMMI TAL-U.E.

L-ONOR.

JEAN PIERRE FARRUGIA staqsa lill-Ministru ta' l-Edukazzjoni u Kultura Nazzjonali: Jista' l-Ministru jgħid jekk pajjiżna huwiex se jkompli jipparteċipa fil-programmi ta' l-U.E. Socrates, Leonardo u Youth for Europe III matul l-1998?

Jekk fl-affermattiv, kemm se jiswa kull programm?

Kemm se tħallas l-U.E.?

Kemm se tħallas Malta?

ONOR.